qundao/data-zh-poetry huggingface dataset:
同社中诸子赋百韵
作者：释函可
朝代：明

猗与洛多士，共此海一涯。惨日无舒景，狞飙不断吹。昼闻苍兕吼，夜见乱星垂。春尽花未发，秋来草先萎。况当严凝际，复遇荒歉时。雪大颇充啮，沙多曷任炊。已看薪似桂，安得稼如茨。食字字欲尽，问神神不知。求方希辟谷，绕树叹无枝。世路肠千折，人情水半卮。曳裾向何处，弹铗更依谁。却忆公孙度，难寻钟子期。马公思设帐，董氏久虚帏。罪积甘缧绁，泪纷比绠縻。出门徒彳亍，矢志各参差。家远地难缩，愁宽天可弥。寄书凭塞雁，解佩欠金龟。秪觉丝生鬓，惟馀肉在髀。囊空存兔颖，貂敝羡羊皮。心腹告山鬼，须眉照碧池。矮檐常抱膝，永夕独支颐。纵尔贫兼病，幸无磷与淄。投林藏雾豹，入市怯人螭。鲁国衣冠族，秦中豪杰儿。岚烟五岭远，文藻六朝摛。鹿走看獒逐，鹤飞并雉罹。赤髭经火劫，铁嘴试刚椎。君父恩冈极，死生苦不辞。求仁又何怨，质圣而无疑。智为繁忧长，力因多难羸。形容虽已槁，精理肯教隳。文偃剩跛脚，香严无卓锥。但存乞食相，那用买山赀。托钵望城郭，谈经闹边陲。运颓知莫振，衲破尚堪支。濯足乌龙窟，洗肠白石湄。长江还淼淼，归鸟正提提。梅坞怀方切，春塘梦独稀。终朝劳短策，暗室拭长鉟。虹气供吞吐，鲸波静指挥。四维阴羃羃，两袖冷飔飔。荒冢卧封豕，欹台游瘦狸。抬眸瞰广漠，纵步陟厜㕒。涕吐牛蛇走，叫呼霹雳驰。东溟观出日，北镇读残碑。西岫哭义士，南邻舞阏氏。乾坤仍自阔，陵谷倏然移。倾血倒三峡，招魂到九嶷。揭开王蠋面，唤起卞壶尸。胆但当空沥，肝惟对佛披。怪思屠魍魉，险欲狎穷奇。幽意通岩瀑，閒情侣涧麋。崩崖搜朽骨，古庙索遗词。仙客遇清笑，玄风布和熙。函关去莫返，华表来何迟。承露浇麻饭，烧檀煮玉饴。解将新布袋，剖却旧藩篱。尸许从沙暴，车宁荷锸随。洪涛咒可竭，顽性法难治。屡过扬雄室，每逢安石棋。冰心互映彻，兰味播芳蕤。交谊久已弃，遗文良在兹。艰虞深阅历，遒劲共扳追。矻矻千寻石，汪汪万顷陂。土床容偃仰，缃帙任唔咿。古柏信孤挺，狂猿本不羁。雄谈裂帧幅，妙句出炉锤。骤雨催吟兴，寒霜沁诗脾。分题多吊古，造意欲淩巇。残墨堪同赏，新篇足自怡。桐枯未作爨，松实暂疗饥。二子喜听论，一锜尽成麋。且抛千载憾，相与片时嬉。小人应学圃，遗老亦敷菑。岂怼蜮能射，宜安命所施。管宁曾戴帽，尼父欲居夷。吾道信东矣，先生将何之。只闻囚羑里，畴为献鸡斯。左氏三都贵，苏卿五字师。傅岩筑以版，渭水钓非罴。野蕨欣犹采，社莲恨已衰。山东得李白，江左来桓伊。执耳尔胡让，登坛众所推。吹笙约子晋，击筑邀渐离。异域留商哻，石人见汉仪。空城招旧帝，青草惜娥眉。骚续屈平怨，赋添宋玉悲。唱酬浑不厌，来往各忘疲。酒奈无赀畜，节应到秃持。杂心勿与人，拙目尽教嗤。此日亦常事，万年定渴思。好将藏洞壑，何必勒钟彝。取义戒伤激，怀刑嫌近痴。果能了性命，更莫问安危。凤鸟徒鸣舜，龙图只授羲。滔滔者皆是，蹙蹙若奚为。世事讵难识，帝心可微窥。浮云无终蔽，皎月岂长亏。盈则覆之兆，祸兮福所基。举头语诸子，毋自苦嗟咨。
同苏筑看月
作者：释函可
朝代：明

明月在江南，夜夜看逾好。今夜照两人，各自伤怀抱。
同苏筑谦受夜坐
作者：释函可
朝代：明

似我安能不极边，何堪二子亦如然。路遥自爱亲邻尽，世难同伤祖父贤。只恐冥冥僵雪底，故应数数话灯前。乾坤刀斧予无恨，生死文章各勉旃。
同诸公夜集希焦二师室
作者：释函可
朝代：明

弟兄能爱客，老衲每来寻。况有同心侣，相偕彻夜吟。异乡消积恨，明月助清音。何必求仙去，花源此地深。
同诸子宿雪斋
作者：释函可
朝代：明

冰天尽日麈纵横，秉烛还教续笑声。今岁眼看片影过，几人身在一宵情。枕边各自家乡近，笔下何妨星斗惊。到晓定知饶别泪，土床如水听鸡鸣。
同诸子煨山药守岁
作者：释函可
朝代：明

岁去谁能守，山寒味独长。旧乡虽有芋，未必胜他乡。
同诸子访耀寰不遇
作者：释函可
朝代：明

车马全无户半开，寻山应到日西回。儿童不用询名姓，定是吾侪三五来。
同诸子过寿大翁
作者：释函可
朝代：明

逻娑残魄又重圆，霜散冰丸贮瓦盘。春草有诗康乐老，白莲无酒远公寒。世间应厌长生苦，坑底还馀尽日欢。却忆去年歌笑续，漫漫何处泪孤弹。
同诸子集雪斋
作者：释函可
朝代：明

此是边城第一日，卢胡大笑即神仙。半收閒论归灯录，全采寒冰当绮筵。善谑支公偏堕落，能飞丁令忽飘翩。茆齐西去无多路，明晓同过话冷毡。
同诸老夜话
作者：释函可
朝代：明

枯藤到处拨荒莱，谁遣刑馀老殍来。却怪少林空面壁，漫传北海亦浮杯。谈深毡帐三声角，坐老寒炉一寸灰。窗外雪花飞片片，莫将消息问村梅。
同谦公谈
作者：释函可
朝代：明

我亦流民尔似僧，半床明月半床□。□□□难聊相共，常恐肝肠未可凭。天外幸能留破衲，世间岂尽丧良朋。谈深舌冷书为枕，肯负中宵一椀灯。
同谦公谈
作者：释函可
朝代：明
体裁：七言律诗

我亦流民尔似僧，半床明月半床□。□□□难聊相共，常恐肝肠未可凭。天外幸能留破衲，世间岂尽丧良朋。谈深舌冷书为枕，肯负中宵一碗灯。
同谦受枕上
作者：释函可
朝代：明

枕边不计程，驿路如可记。一样梦还乡，多君五千里。
同阿字诸子夜坐
作者：释函可
朝代：明

流光如矢命如尘，冰作生涯鬼作邻。岁底又添门外雪，灯前几个岭南人。大家共话俱含泪，各自伤心不为贫。去去且将拳作枕，梦中同迓故园春。
同陈公叙昔有感
作者：释函可
朝代：明

不过廿年事，还如隔数生。逢君寒碛话，动我渭阳情。乡国馀残梦，乾坤未解酲。独怜孤杖外，气骨自相撑。
同陈子久坐候大翁回
作者：释函可
朝代：明

稚子欢留坐，主人出未归。料应无别适，不过扣僧扉。时卷携将去，塞炉且共围。入门知有客，言笑尽馀晖。
同陈子过新斋感赋
作者：释函可
朝代：明

每过必终日，流离几弟兄。土床横茗椀，笑语杂书声。佛道尊衣马，天心宠甲兵。此时况此地，犹见主人情。
同陈子过新斋感赋
作者：释函可
朝代：明
体裁：五言律诗

每过必终日，流离几弟兄。土床横茗碗，笑语杂书声。佛道尊衣马，天心宠甲兵。此时况此地，犹见主人情。
同雪公游千顶纪事十首
作者：释函可
朝代：明

去岁菊花曾有约，今年不待菊花开。予先渡水凭鞍立，尔自冲风带帽来。旷野逢人偏问姓，残阳投寺且擎杯。此是山行第一日，钟声佛火共徘徊。过桥即是辽阳郭，郭外行过泪已潸。一郡嗷嗷鸿乍集，千年杳杳鹤无还。才看老女孤坟草，又上前王驻跸山。我倦欲眠依旧土，嶙峋石壁任孤攀。望见叠峰刚八里，到来门径各鲜新。不因此地禅居壮，那识长边古佛尊。蓄瓜欲比蘋婆味，见树还生桃子津。夜半犬声何足怪，山中魑魅亦亲人。经过七里泉声热，欲洗袈裟未有尘。前者何曾是山水，从兹无所不精神。松阴短短露双塔，梵宇峨峨见一人。却喜冻桃初摘下，石坪分啖不辞频。夜来已饱深林气，晓起仍添远壑情。暂撇龙泉邻衲意，爱寻唐代旧钟声。龛云尚吐将军气，岩石还镌御史名。百丈悬萝千折后，门前峰涌万波生。几度登山不到顶，此回到顶畏登山。九州细碎烟尘里，万里虚无指点间。云在极低那可踏，天虽至近竟难攀。急须携手下山去，纵对仙人无好颜。半日不离松雾里，牵藤穿穴各忘疲。才披破衲瞻新像，旋洗重苔读古碑。几处茆堂闻蟋蟀，千年石瓮守熊罴。僧头似雪心无事，手煮黄荠进白糜。不借仙人九节杖，石桥几度又攀跻。但随虎迹过岩畔，渐听龙吟隔涧西。软枣必须亲手摘，老松不过与肩齐。淹留两日非关主，坐爱屏风近鸟啼。流溪认得曾游处，更欲搜寻到别峰。山鬼似嫌黄叶响，洞门都遣黑云封。龙芽颇觉僧怀苦，羊肚何妨野味浓。惭愧下贤贤太守，难辞林壑一重重。半日浮生閒不得，况连十日遍山扉。解开药裹包黄栗，斫得藤条下翠薇。入郭愈怜山水好，逢人多与性情违。最嫌骢马黄金勒，依旧骑驴独自归。
同雪公游千顶纪事十首·其一
作者：释函可
朝代：明

去岁菊花曾有约，今年不待菊花开。予先渡水凭鞍立，尔自冲风带帽来。旷野逢人偏问姓，残阳投寺且擎杯。此是山行第一日，钟声佛火共徘徊。
同雪公游千顶纪事十首·其七
作者：释函可
朝代：明

半日不离松雾里，牵藤穿穴各忘疲。才披破衲瞻新像，旋洗重苔读古碑。几处茆堂闻蟋蟀，千年石瓮守熊罴。僧头似雪心无事，手煮黄荠进白糜。
同雪公游千顶纪事十首·其三
作者：释函可
朝代：明
体裁：诗

望见叠峰刚八里，到来门径各鲜新。不因此地禅居壮，那识长边古佛尊。蓄瓜欲比蘋婆味，见树还生桃子津。夜半犬声何足怪，山中魑魅亦亲人。
同雪公游千顶纪事十首·其九
作者：释函可
朝代：明

流溪认得曾游处，更欲搜寻到别峰。山鬼似嫌黄叶响，洞门都遣黑云封。龙芽颇觉僧怀苦，羊肚何妨野味浓。惭愧下贤贤太守，难辞林壑一重重。
同雪公游千顶纪事十首·其二
作者：释函可
朝代：明

过桥即是辽阳郭，郭外行过泪已潸。一郡嗷嗷鸿乍集，千年杳杳鹤无还。才看老女孤坟草，又上前王驻跸山。我倦欲眠依旧土，嶙峋石壁任孤攀。
同雪公游千顶纪事十首·其五
作者：释函可
朝代：明

夜来已饱深林气，晓起仍添远壑情。暂撇龙泉邻衲意，爱寻唐代旧钟声。龛云尚吐将军气，岩石还镌御史名。百丈悬萝千折后，门前峰涌万波生。
同雪公游千顶纪事十首·其八
作者：释函可
朝代：明

不借仙人九节杖，石桥几度又攀跻。但随虎迹过岩畔，渐听龙吟隔涧西。软枣必须亲手摘，老松不过与肩齐。淹留两日非关主，坐爱屏风近鸟啼。
同雪公游千顶纪事十首·其六
作者：释函可
朝代：明

几度登山不到顶，此回到顶畏登山。九州细碎烟尘里，万里虚无指点间。云在极低那可踏，天虽至近竟难攀。急须携手下山去，纵对仙人无好颜。
同雪公游千顶纪事十首·其十
作者：释函可
朝代：明

半日浮生閒不得，况连十日遍山扉。解开药裹包黄栗，斫得藤条下翠薇。入郭愈怜山水好，逢人多与性情违。最嫌骢马黄金勒，依旧骑驴独自归。
同雪公游千顶纪事十首·其四
作者：释函可
朝代：明

经过七里泉声热，欲洗袈裟未有尘。前者何曾是山水，从兹无所不精神。松阴短短露双塔，梵宇峨峨见一人。却喜冻桃初摘下，石坪分啖不辞频。
君马黄
作者：释函可
朝代：明

君马黄，四足忙，挥鞭意气何扬扬。我独无马步道旁，我步踯躅君马狂。下有不测之大堑，上有崎岖百折之崇冈。万一失足，人马皆亡。愿君下马为君指，林间有路平且康。
听北里弹琴
作者：释函可
朝代：明

招我入太古，孤琴此际闻。林塘皆默默，水月共云云。指外通心事，弦中绝世氛。民生愠未解，何处觅南薰。
呈骡
作者：释函可
朝代：明

怜我长将病骨驼，难随冀足度关河。生刍一束兼孤钵，累子人呼乞食骡。
和丽大师送弼臣见讯韵
作者：释函可
朝代：明

不作金门赋，胡为匹马行。亲朋愁远道，生死见交情。望处关云黑，卧来江月清。早归余尚在，海角待升平。
和亦公韵
作者：释函可
朝代：明

岁尽风吹事事无，閒拈榾柮自添炉。山中松树枝枝雪，莫压城西那一株。
和天然兄初住栖贤韵
作者：释函可
朝代：明

鹿洞曾经过，难寻三峡桥。老兄今又至，浩气可全消。石立潭边静，泉飞谷口遥。黄云难极目，夜夜梦魂摇。
和归宗蠡云师寄韵
作者：释函可
朝代：明

尺幅三年到远天，泉声和泪落风前。何当剪烛松堂上，读尽离忧几百篇。
和心公雪中见怀韵
作者：释函可
朝代：明

初飘数点著衣轻，冷入匡床梦不成。想尔独吟支瘦骨，无人直下到深更。忽疑近户看无迹，自起吹灯听有声。只此朋情浑莫柰，乡心又逐晓钟生。
和戴子堡中八咏 其一 北山
作者：释函可
朝代：明

未到山中去，山中一片云。无心偏出岫，何事屡移文。白鹤犹闻怨，驯麋可与群。嵯峨千丈壁，不必勒前勋。
和戴子堡中八咏 其七 莲渚
作者：释函可
朝代：明

污泥曾不染，隔浦递幽香。何用沾新露，犹然怯晓霜。愿生诸佛国，可集野人裳。旧社荒芜甚，池塘梦正长。
和戴子堡中八咏 其三 石人
作者：释函可
朝代：明

见说衣冠古，投诗寄问频。我心曾匪石，尔貌可为人。萝月长相忆，山云乍许亲。最怜同伴者，一半是顽民。
和戴子堡中八咏 其二 夹河
作者：释函可
朝代：明

苦雨添新涨，怀人在水央。双浮天日月，一濯我肝肠。泡影流将去，閒愁荡更长。卜居应不远，谁与咏沧浪。
和戴子堡中八咏 其五 耕烟
作者：释函可
朝代：明

啮雪固余分，犁云为汝怜。何须至寒食，时恐断炊烟。带雨将苗种，抛锄枕石眠。只愁痴梦里，又到御炉边。
和戴子堡中八咏 其八 观鱼
作者：释函可
朝代：明

子岂知鱼乐，过河泣欲枯。未能忘浩荡，暂可免罾罛。夜静芦花白，天寒野艇孤。愿随风雨去，清梦到江湖。
和戴子堡中八咏 其六 采蕨
作者：释函可
朝代：明

采采山中蕨，无为席上珍。同甘辽海雪，难比故乡莼。到壑犹闻禁，盈筐未是贫。老僧知此味，好寄莫辞频。
和戴子堡中八咏 其四 永兴寺
作者：释函可
朝代：明

岂料穷边处，还馀旧宝坊。定多山下士，同礼法中王。白豕惊清磬，寒猿到画廊。他时携竹杖，应许借绳床。
和戴子堡中八咏·北山
作者：释函可
朝代：明

未到山中去，山中一片云。无心偏出岫，何事屡移文。白鹤犹闻怨，驯麋可与群。嵯峨千丈壁，不必勒前勋。苦雨添新涨，怀人在水央。双浮天日月，一濯我肝肠。泡影流将去，閒愁荡更长。卜居应不远，谁与咏沧浪。见说衣冠古，投诗寄问频。我心曾匪石，尔貌可为人。萝月长相忆，山云乍许亲。最怜同伴者，一半是顽民。岂料穷边处，还馀旧宝坊。定多山下士，同礼法中王。白豕惊清磬，寒猿到画廊。他时携竹杖，应许借绳床。啮雪固余分，犁云为汝怜。何须至寒食，时恐断炊烟。带雨将苗种，抛锄枕石眠。只愁痴梦里，又到御炉边。采采山中蕨，无为席上珍。同甘辽海雪，难比故乡莼。到壑犹闻禁，盈筐未是贫。老僧知此味，好寄莫辞频。污泥曾不染，隔浦递幽香。何用沾新露，犹然怯晓霜。愿生诸佛国，可集野人裳。旧社荒芜甚，池塘梦正长。子岂知鱼乐，过河泣欲枯。未能忘浩荡，暂可免罾罛。夜静芦花白，天寒野艇孤。愿随风雨去，清梦到江湖。
和掌邦弟二首
作者：释函可
朝代：明

袈裟一搭是吾忧，万井风烟况未收。早是无家心已断，忽闻有弟泪重流。洞庭波泛孤鸿影，华表霜寒老鹤愁。两地月明遥共望，何时还照合江楼。空囊墨化苍龙吼，野寺钟残黑雾屯。数代弓裘归马革，十年心胆碎鸰原。急将短铗弹庾岭，莫遣长歌度蓟门。荒垄遗编重拭目，离支树下好招魂。
和掌邦弟二首·其一
作者：释函可
朝代：明

袈裟一搭是吾忧，万井风烟况未收。早是无家心已断，忽闻有弟泪重流。洞庭波泛孤鸿影，华表霜寒老鹤愁。两地月明遥共望，何时还照合江楼。
和掌邦弟二首·其二
作者：释函可
朝代：明

空囊墨化苍龙吼，野寺钟残黑雾屯。数代弓裘归马革，十年心胆碎鸰原。急将短铗弹庾岭，莫遣长歌度蓟门。荒垄遗编重拭目，离支树下好招魂。
和木公来韵
作者：释函可
朝代：明

閒来但借邺侯书，短发萧萧亦自如。已识浮生皆客寓，得逢欢笑即吾庐。乞飧粗饭心无事，补句残诗习未除。偶欲寻山成隔别，尔音频寄莫教疏。
和李公冬日成茆屋四首用韵
作者：释函可
朝代：明

数椽聊自可，欹枕抱书眠。窗阔堪延月，茆疏好见天。残毡犹马革，点雪即花砖。野老频来过，床头起暮烟。不识长安乐，何如东海隅。夜寒闻鹤语，榻短学僧趺。兴至诗涂壁，饥来雪满盂。西邻迁客在，镇日待招呼。身閒居自僻，岂必在山阿。寒灸青藜火，行吟哨遍歌。诗能穷学士，酒亦病维摩。向晚西风急，何人著屐过。举世皆兵革，安居自朔庭。佛容参米汁，客与论棋经。衾薄风侵骨，心空月在扃。屡携孤杖去，带雪步荒坰。
和李公冬日成茆屋四首用韵·其一
作者：释函可
朝代：明

数椽聊自可，欹枕抱书眠。窗阔堪延月，茆疏好见天。残毡犹马革，点雪即花砖。野老频来过，床头起暮烟。
和李公冬日成茆屋四首用韵·其三
作者：释函可
朝代：明

身閒居自僻，岂必在山阿。寒灸青藜火，行吟哨遍歌。诗能穷学士，酒亦病维摩。向晚西风急，何人著屐过。
和李公冬日成茆屋四首用韵·其二
作者：释函可
朝代：明

不识长安乐，何如东海隅。夜寒闻鹤语，榻短学僧趺。兴至诗涂壁，饥来雪满盂。西邻迁客在，镇日待招呼。
和李公冬日成茆屋四首用韵·其四
作者：释函可
朝代：明

举世皆兵革，安居自朔庭。佛容参米汁，客与论棋经。衾薄风侵骨，心空月在扃。屡携孤杖去，带雪步荒坰。
和栖贤中秋无月二绝
作者：释函可
朝代：明

雪晴夜半冷云开，缺月疑从匡顶来。招隐泉边应未卧，遥知两地各徘徊。似此如何得好怀，夜寒泉石亦难谐。却怜金井桥头影，定是吟诗忆海涯。
和栖贤中秋无月二绝·其一
作者：释函可
朝代：明

雪晴夜半冷云开，缺月疑从匡顶来。招隐泉边应未卧，遥知两地各徘徊。
和栖贤中秋无月二绝·其二
作者：释函可
朝代：明

似此如何得好怀，夜寒泉石亦难谐。却怜金井桥头影，定是吟诗忆海涯。
和栖贤和尚见寄韵
作者：释函可
朝代：明

鈯斧东来话近因，寸缄未达共沾巾。艰难菽水愁孤钵，潦倒风沙泣罪人。入夜笳声传雁塞，何年斗气合龙津。乡关逾远师颜老，橹断遥知梦又频。
和栖贤山居韵
作者：释函可
朝代：明

山水无中外，飘云何必归。最嫌沙上雁，一一向南飞。罪大心方死，病多力渐微。谁持匡岳泪，来洒破僧衣。何妨卧出日，长欲语三更。篱外无人到，窗前有虎行。风微飘梵咒，云密透书声。只此閒同过，毋令别感生。无事不携筇，多因访远松。独行深雪路，忽听隔溪钟。得句鸣寒谷，持云赠别峰。自来无定止，到处幸能容。有言惟独语，更莫问青霄。衣就田塍补，柴分品字烧。止寻栖壑侣，不赴在城招。峰顶香岩寺，钟声下半腰。出郭无多路，心空觉地偏。一从抱病后，不敢向人前。鸲鹆留残石，素馨忆旧田。止应吾与汝，朗咏了残年。高谈山顶月，低揖世间人。判就孤寒命，仍馀老病身。我心不可转，佛道未容真。何处玉渊水，惟应独问津。閒知茅宇阔，静觉野云忙。僻径人难觅，深山日自长。鹿携麋入室，雪共雨登堂。自起拨炉火，因烹芦菔尝。大抵长边外，三冬半是阴。风吹旧屋角，雪补破衣襟。树压枝枝重，灯寒夜夜深。梅前初梦醒，不柰此时心。每日一餐足，无人白昼眠。寒多宁有法，懒极不须禅。时上岩头石，遥看林外田。西南日尽处，一直上孤烟。生来山野性，万死不离山。随水偶然出，因风急复还。吟多长倚树，客到未开关。自笑顽成癖，人传老更顽。夜半一抬首，星光尽在山。不能同雪化，只合揽云还。猿至常无候，门开且莫关。可怜犹有尔，识我是真顽。率尔行将去，倦来树底眠。泉流时问话，鸟宿似安禅。霜不凋金粟，海难变砚田。每看敲石火，一点自生烟。如何有好日，不出又成阴。一任霜催鬓，毋令泪渍襟。林泉宁有异，天地此中深。竟夕寒如水，空馀一寸心。不能效古昔，镇日为人忙。树影当窗直，峰岚入梦长。晓风轻布衲，暮雪静茆堂。更想峡桥畔，平分一盌汤。展卷旧相识，全非此日人。明明千古意，寂寂一孤身。到死终无二，平生只是真。最怜初睡熟，又度大榕津。本无才足恃，不是性多偏。沙石甘居后，冰霜独在前。难销檀越水，不种祖翁田。所以一瓢外，风吹自岁年。五老何年见，人间隔九霄。黄精金井洗，苍术玉门烧。未遂玄沙志，翻将白纸招。龙津终有合，携手步山腰。拗折此孤筇，随心步步松。投林仍乞食，到午但闻钟。十年持一钵，双眼寄千峰。且莫临溪照，恐惊憔悴容。怀人几千里，每夜过三更。拥毳时同坐，沿阶又独行。不堪鸭绿色，常作虎溪声。更有关心处，飞云枕上生。旧山毕竟好，垂老未言归。遥想鹤峰上，终期华表飞。歌残山月白，声咽夜钟微。何日金轮顶，相将一振衣。
和栖贤山居韵·其一
作者：释函可
朝代：明

山水无中外，飘云何必归。最嫌沙上雁，一一向南飞。罪大心方死，病多力渐微。谁持匡岳泪，来洒破僧衣。
和栖贤山居韵·其七
作者：释函可
朝代：明

閒知茅宇阔，静觉野云忙。僻径人难觅，深山日自长。鹿携麋入室，雪共雨登堂。自起拨炉火，因烹芦菔尝。
和栖贤山居韵·其三
作者：释函可
朝代：明

无事不携筇，多因访远松。独行深雪路，忽听隔溪钟。得句鸣寒谷，持云赠别峰。自来无定止，到处幸能容。
和栖贤山居韵·其九
作者：释函可
朝代：明

每日一餐足，无人白昼眠。寒多宁有法，懒极不须禅。时上岩头石，遥看林外田。西南日尽处，一直上孤烟。
和栖贤山居韵·其二
作者：释函可
朝代：明

何妨卧出日，长欲语三更。篱外无人到，窗前有虎行。风微飘梵咒，云密透书声。只此閒同过，毋令别感生。
和栖贤山居韵·其二十
作者：释函可
朝代：明

旧山毕竟好，垂老未言归。遥想鹤峰上，终期华表飞。歌残山月白，声咽夜钟微。何日金轮顶，相将一振衣。
和栖贤山居韵·其五
作者：释函可
朝代：明

出郭无多路，心空觉地偏。一从抱病后，不敢向人前。鸲鹆留残石，素馨忆旧田。止应吾与汝，朗咏了残年。
和栖贤山居韵·其八
作者：释函可
朝代：明

大抵长边外，三冬半是阴。风吹旧屋角，雪补破衣襟。树压枝枝重，灯寒夜夜深。梅前初梦醒，不柰此时心。
和栖贤山居韵·其六
作者：释函可
朝代：明

高谈山顶月，低揖世间人。判就孤寒命，仍馀老病身。我心不可转，佛道未容真。何处玉渊水，惟应独问津。
和栖贤山居韵·其十
作者：释函可
朝代：明

生来山野性，万死不离山。随水偶然出，因风急复还。吟多长倚树，客到未开关。自笑顽成癖，人传老更顽。
和栖贤山居韵·其十一
作者：释函可
朝代：明

夜半一抬首，星光尽在山。不能同雪化，只合揽云还。猿至常无候，门开且莫关。可怜犹有尔，识我是真顽。
和栖贤山居韵·其十七
作者：释函可
朝代：明

五老何年见，人间隔九霄。黄精金井洗，苍术玉门烧。未遂玄沙志，翻将白纸招。龙津终有合，携手步山腰。
和栖贤山居韵·其十三
作者：释函可
朝代：明

如何有好日，不出又成阴。一任霜催鬓，毋令泪渍襟。林泉宁有异，天地此中深。竟夕寒如水，空馀一寸心。
和栖贤山居韵·其十九
作者：释函可
朝代：明

怀人几千里，每夜过三更。拥毳时同坐，沿阶又独行。不堪鸭绿色，常作虎溪声。更有关心处，飞云枕上生。
和栖贤山居韵·其十二
作者：释函可
朝代：明

率尔行将去，倦来树底眠。泉流时问话，鸟宿似安禅。霜不凋金粟，海难变砚田。每看敲石火，一点自生烟。
和栖贤山居韵·其十五
作者：释函可
朝代：明

展卷旧相识，全非此日人。明明千古意，寂寂一孤身。到死终无二，平生只是真。最怜初睡熟，又度大榕津。
和栖贤山居韵·其十八
作者：释函可
朝代：明

拗折此孤筇，随心步步松。投林仍乞食，到午但闻钟。十年持一钵，双眼寄千峰。且莫临溪照，恐惊憔悴容。
和栖贤山居韵·其十六
作者：释函可
朝代：明

本无才足恃，不是性多偏。沙石甘居后，冰霜独在前。难销檀越水，不种祖翁田。所以一瓢外，风吹自岁年。
和栖贤山居韵·其十四
作者：释函可
朝代：明

不能效古昔，镇日为人忙。树影当窗直，峰岚入梦长。晓风轻布衲，暮雪静茆堂。更想峡桥畔，平分一盌汤。
和栖贤山居韵·其十四
作者：释函可
朝代：明
体裁：五言律诗

不能效古昔，镇日为人忙。树影当窗直，峰岚入梦长。晓风轻布衲，暮雪静茆堂。更想峡桥畔，平分一碗汤。
和栖贤山居韵·其四
作者：释函可
朝代：明

有言惟独语，更莫问青霄。衣就田塍补，柴分品字烧。止寻栖壑侣，不赴在城招。峰顶香岩寺，钟声下半腰。
和栖贤送阿字出塞诗
作者：释函可
朝代：明

千里同风远寄书，天山翘首独踌蹰。冰雪有缘兼累若，父兄何事苦怜余。白骨此中还得见，黄沙之外更无馀。何时生入卢龙塞，金井梅花是旧庐。
和润季兄临死诗
作者：释函可
朝代：明

赋罢金门泪未收，阵连珠海誓无休。崖门一夜洪波接，柴市千年正气留。已把发肤还父母，更将心胆寄春秋。铁函闻说埋罗岳，何日敲开拄杖头。
和澹心因圃阻雪思归
作者：释函可
朝代：明

又见千山绝鸟飞，閒拈玉麈对君挥。绥绥白昼荒城路，淰淰寒生破衲衣。粪火芋香聊共剥，梅村梦断未言归。年年风雪栖庑下，惆怅残更忆翠微。
和谦公雪中见怀韵
作者：释函可
朝代：明

居山偏不喜看山，雪尽披衣偶启关。为有甚因千壑苦，如何顿老一朝颜。忽思振策随云去，才欲过桥又独还。书报故人无一好，道心客梦已全删。
和谦受始见塞雪诗
作者：释函可
朝代：明

寒天难曙角声催，被薄风停雪又来。窖卧六年僧已老，窗飞数点客方猜。乍如浪溅钱塘月，安得香飘庾岭梅。赋罢不妨乘兴过，拨开粪火倒残杯。
和赤公寄韵
作者：释函可
朝代：明

相见一平淡，相离偏忆君。每当此月夜，遥望在城云。大雪毋长视，狂歌恐或闻。岁穷宜倍慎，三嘱泪殷勤。
咏古二首
作者：释函可
朝代：明

富春不避世，渭水不匡时。事会乃适然，隐见无预期。鹰扬若有意，何异熊与罴。羊裘若无心，客星光亦微。营丘与钓台，千载高嵬嵬。采莲入深谷，养此眉与须。一朝事适逢，敢自爱幽隅。以身为羽翼，岂曰为帝储。安危在一割，汉道争须臾。卓哉四老人，山水本空虚。
咏古二首·其一
作者：释函可
朝代：明

富春不避世，渭水不匡时。事会乃适然，隐见无预期。鹰扬若有意，何异熊与罴。羊裘若无心，客星光亦微。营丘与钓台，千载高嵬嵬。
咏古二首·其二
作者：释函可
朝代：明

采莲入深谷，养此眉与须。一朝事适逢，敢自爱幽隅。以身为羽翼，岂曰为帝储。安危在一割，汉道争须臾。卓哉四老人，山水本空虚。
咏花六首
作者：释函可
朝代：明

一接春光即便休，莫于花底更淹留。从他烂漫从他落，只恐风来觌面收。空枝相对惬清幽，谁把繁花缀上头。为嘱狂风索吹尽，莫留残蕊向人愁。岂有红颜能久驻，空庭应自长离忧。无端老衲花前去，分取春风一半愁。相看到得日斜无，只恐丛空眼亦枯。蝶死不知花是梦，林莺何必苦招呼。风光撇眼我明知，花信频来暗自悲。二十四番肠寸寸，安能更见楝花吹。嫩蕊终当委草莱，漫劳狂雨强相催。空门不染犹生感，莫向朱楼绮阁开。
咏花六首·其一
作者：释函可
朝代：明

一接春光即便休，莫于花底更淹留。从他烂漫从他落，只恐风来觌面收。
咏花六首·其三
作者：释函可
朝代：明

岂有红颜能久驻，空庭应自长离忧。无端老衲花前去，分取春风一半愁。
咏花六首·其二
作者：释函可
朝代：明

空枝相对惬清幽，谁把繁花缀上头。为嘱狂风索吹尽，莫留残蕊向人愁。
咏花六首·其五
作者：释函可
朝代：明

风光撇眼我明知，花信频来暗自悲。二十四番肠寸寸，安能更见楝花吹。
咏花六首·其六
作者：释函可
朝代：明

嫩蕊终当委草莱，漫劳狂雨强相催。空门不染犹生感，莫向朱楼绮阁开。
咏花六首·其四
作者：释函可
朝代：明

相看到得日斜无，只恐丛空眼亦枯。蝶死不知花是梦，林莺何必苦招呼。
咏蝇
作者：释函可
朝代：明

白拂频挥去复回，炎蒸无计避凉台。赦文不见青衣报，病骨先烦吊客来。苦抱兔尖酣墨汁，愿随骥尾绝尘埃。眼看七月秋声急，满塞霜飞为尔哀。
哀王孙
作者：释函可
朝代：明

哀草无根疾风吹，王孙不归辱涂泥。头白老妻无完衣，鸳鸯到死犹双飞。自言有子长须髭，垂暮泣血生别离。今我若此子乌知，骨肉冻折命如丝。左手执瓢右枯枝，此即二人送老儿。
哭吴岸先
作者：释函可
朝代：明

我生亦偶然，汝死何草草。槛车忆初来，面凹露双肘。既被冰雪侵，况复遭群侮。有口难告人，束身守空窭。汝书犹在眼，汝颜不复睹。吁嗟骨似柴，安能厌豹虎。四海尽秦坑，诗书同一炬。二月金鸡飞，恨汝不得偶。挥泪约同人，携灰反旧土。兹愿又已乖，总入山鬼簿。后先理亦齐，不如早还故。地上莫能容，地下可相许。苍苍久不闻，休向帝庭语。吁嗟复吁嗟，万里馀妻女。春闺梦或逢，肯道寒边苦。
哭圆实
作者：释函可
朝代：明

扶子携孙入化城，闽天风雨草鞋轻。此生已了人间事，到死还添塞外情。万里冰寒含泪遣，一池花发撇衣行。瓣香欲寄黄沙隔，孤雁无声月自横。
哭大茎
作者：释函可
朝代：明

三人结伴两人归，一见西禅撒手飞。莫为龙庭嫌雪重，却从天界恋花馡。夕潮竟渡乡情淡，晓梦仍悬旧愿违。一榻几年今已矣，他生何处更相依。
哭左吏部大来八首
作者：释函可
朝代：明

寻诗问道几绸缪，八载交情一夕休。拚取须眉埋大壑，肯将肝膈付东流。生前不异黄泉路，死去安同白玉楼。欲拟大招何处好，归来依旧是穷愁。曾期哭我必公诗，岂料公先我自悲。共洒十年前代泪，独留数卷后人思。于今白社无陶令，难把黄金铸子期。纵使故交扪雪至，不知将剑挂何枝。如此漂流死不辞，黑云如幕雨如丝。世间无处堪容膝，地下何人共赋诗。已并二难欣定论，未完一著哭残棋。他生尚有投针约，独献龙江水半卮。三更月黑漏迟迟，正是同君永别时。残药已抛馀宿火，孤灯还照旧题诗。雁群入雾行应断，鹤子无阴和更悲。我欲吞声吞不得，杜鹃啼彻海东涯。归心客恨渐能删，寒梦依然未许閒。病久已知身是幻，朋来方识道维艰。欲空世界看儿女，得外形骸任往还。此去黄垆无禁令，飘魂应已度劳山。三月寒边不见春，西风落日暗飞尘。青山自爱文章鬼，白马都来放逐臣。新句定将寻杜甫，续骚只可问灵均。不愁寂寞无知己，况有当年举案人。劝君自昔犹嫌晚，道气如君本自馀。白日幸同皈绣佛，黄沙何必泣红鱼。不留积恨知浮沫，那得遗金只破书。最好良朋相对死，肯将点泪滴残裾。吹埙直向首阳巅，一掷愁城亦卓然。半世交游临死见，千秋诗句仗僧传。尚平有托何须恨，属国无归不自怜。独惜唱酬冰雪惯，知君还赋和予篇。
哭左吏部大来八首·其一
作者：释函可
朝代：明

寻诗问道几绸缪，八载交情一夕休。拚取须眉埋大壑，肯将肝膈付东流。生前不异黄泉路，死去安同白玉楼。欲拟大招何处好，归来依旧是穷愁。
哭左吏部大来八首·其七
作者：释函可
朝代：明

劝君自昔犹嫌晚，道气如君本自馀。白日幸同皈绣佛，黄沙何必泣红鱼。不留积恨知浮沫，那得遗金只破书。最好良朋相对死，肯将点泪滴残裾。
哭左吏部大来八首·其三
作者：释函可
朝代：明

如此漂流死不辞，黑云如幕雨如丝。世间无处堪容膝，地下何人共赋诗。已并二难欣定论，未完一著哭残棋。他生尚有投针约，独献龙江水半卮。
哭左吏部大来八首·其二
作者：释函可
朝代：明

曾期哭我必公诗，岂料公先我自悲。共洒十年前代泪，独留数卷后人思。于今白社无陶令，难把黄金铸子期。纵使故交扪雪至，不知将剑挂何枝。
哭左吏部大来八首·其五
作者：释函可
朝代：明

归心客恨渐能删，寒梦依然未许閒。病久已知身是幻，朋来方识道维艰。欲空世界看儿女，得外形骸任往还。此去黄垆无禁令，飘魂应已度劳山。
哭左吏部大来八首·其八
作者：释函可
朝代：明

吹埙直向首阳巅，一掷愁城亦卓然。半世交游临死见，千秋诗句仗僧传。尚平有托何须恨，属国无归不自怜。独惜唱酬冰雪惯，知君还赋和予篇。
哭左吏部大来八首·其六
作者：释函可
朝代：明

三月寒边不见春，西风落日暗飞尘。青山自爱文章鬼，白马都来放逐臣。新句定将寻杜甫，续骚只可问灵均。不愁寂寞无知己，况有当年举案人。
哭左吏部大来八首·其四
作者：释函可
朝代：明

三更月黑漏迟迟，正是同君永别时。残药已抛馀宿火，孤灯还照旧题诗。雁群入雾行应断，鹤子无阴和更悲。我欲吞声吞不得，杜鹃啼彻海东涯。
哭晋中张子
作者：释函可
朝代：明

群雁声摧影独依，文章啮尽腹终饥。北堂自绕黄沙梦，东阁仍开白板扉。剑铗不弹声欲绝，发肤既尽骨思归。游魂无禁知先到，寒极还应索舞衣。
哭李给谏
作者：释函可
朝代：明

山中愁未了，走马哭孤臣。白发随江水，青云逐塞尘。史留忠愤疏，天丧老成人。幸有绨袍在，年年渍泪新。
哭绳海先生
作者：释函可
朝代：明

素车犹忆十年前，生死交情更不迁。曾记邮筒传岭月，独赍镜老破江烟。何人报国身能在，赖汝孤臣节已全。一瓣香消寒泪溅，乱鸦啼上古城边。
哭邢孟贞
作者：释函可
朝代：明

未曾言病只言贫，书到秋残泪已频。大窖尚留怀我句，中原又丧老诗人。颜分主簿吟边瘦，道在襄阳阨处真。有子最怜遗卷在，鬼神长护石湖滨。
哭金居士
作者：释函可
朝代：明

匆匆策马入山来，一宿山中便欲回。早识黄垆无返路，何如煮雪共山隈。
唁
作者：释函可
朝代：明

灯前雪底亦空言，寒泪无端湿五原。大道翻嫌诸圣浅，奇情难与老僧论。平生最苦肝肠热，今日方知裘马尊。不是唁君惟自唁，悠悠终恐骨孤存。
善哉行
作者：释函可
朝代：明

日月烛照，民多纰缪。川岳流峙，民用搆斗。揖让在前，征诛在后。世无伯夷，刬薇种豆。匪知何寇，匪庸何富。冯道登仙，云中稽首。白凤就烹，素麟出走。载沉载浮，以永厥寿。稼穑既教，生乃弗谷。百草既尝，疾乃弗救。星斗在胸，江河在口。松柏丸丸，斧斤祇候。南有佳人，颜色静好。爱而不见，郁我怀抱。昨日犹壮，今日已老。何以却之，出门刈稻。心洞雨晴，目开天扫。悠哉悠哉，孰知大道。仰掇玄露，俯拾瑶草。薄言置之，无求是宝。树下一宿，日中一饱。古之圣贤，无他谬巧。众荣亦荣，众槁亦槁。瞻彼蚩蚩，惄焉如捣。
善哉行·其一
作者：释函可
朝代：明

日月烛照，民多纰缪。川岳流峙，民用搆斗。揖让在前，征诛在后。世无伯夷，刬薇种豆。匪知何寇，匪庸何富。冯道登仙，云中稽首。白凤就烹，素麟出走。载沉载浮，以永厥寿。稼穑既教，生乃弗谷。百草既尝，疾乃弗救。星斗在胸，江河在口。松柏丸丸，斧斤祇候。
善哉行·其二
作者：释函可
朝代：明

南有佳人，颜色静好。爱而不见，郁我怀抱。昨日犹壮，今日已老。何以却之，出门刈稻。心洞雨晴，目开天扫。悠哉悠哉，孰知大道。仰掇玄露，俯拾瑶草。薄言置之，无求是宝。树下一宿，日中一饱。古之圣贤，无他谬巧。众荣亦荣，众槁亦槁。瞻彼蚩蚩，惄焉如捣。
喜云堂禅人入山相访
作者：释函可
朝代：明

未到岁除刚数日，何人骑马入山来。欲从南越通消息，曾向东齐拨草莱。屋里无过云片片，岩前依旧雪皑皑。好归直为而兄道，不是宝山空自回。
喜作么迎师入山
作者：释函可
朝代：明

弟子如林汝不才，暮年犹得共徘徊。酬恩莫过茅三把，尽孝惟须水一杯。衰老久应拚谷底，是非曾不到云堆。况兼咫尺予同病，晓夕还同笑口开。
喜哥
作者：释函可
朝代：明

流离方五岁，隆准异时儿。所幸生年晚，全无旧国思。泥深失龙性，霜冷落琼枝。最是伤心处，逢人自笑嬉。
喜恰好禅人还山
作者：释函可
朝代：明

未过溪桥笑语闻，纷纷惊起暮鸦群。双眉已挂家山雪，犹带巫闾几片云。
喜我存病间
作者：释函可
朝代：明

病来方觉一身孤，未死翻令转郁纡。被薄每劳风缱绻，道穷争怪鬼揶揄。枕边残卷供馋鼠，壁上幽灯照腐儒。但使昨宵馀喘尽，游魂应到旧山隅。
喜戴三谒文庙
作者：释函可
朝代：明

黄沙黑水亦衣冠，庙貌荒凉礼乐残。夫子随时无不可，流民好学是为难。已看綵笔能生气，莫道青衫足耐寒。地下江西生死望，看花骑马踏长安。
喜文玄参方因请藏回
作者：释函可
朝代：明

江北江南是旧游，狰狞如虎静如秋。去携只杖同黄鹄，归拥三车尽白牛。五位诸方俱已厌，千家一钵更何忧。从今收拾西来意，屋里青山好白头。
喜无为三子至二首
作者：释函可
朝代：明

见说南中士，东来道阻长。何须问姓字，自可共冰霜。碛大堪埋骨，天空欲断肠。相看强相笑，不敢问家乡。盼盼似人喜，跫然慰我心。暂停新泪下，一见故情深。梦里秦淮鼓，山前虎豹林。从今风雪际，又听操南音。
喜无为三子至二首·其一
作者：释函可
朝代：明

见说南中士，东来道阻长。何须问姓字，自可共冰霜。碛大堪埋骨，天空欲断肠。相看强相笑，不敢问家乡。
喜无为三子至二首·其二
作者：释函可
朝代：明

盼盼似人喜，跫然慰我心。暂停新泪下，一见故情深。梦里秦淮鼓，山前虎豹林。从今风雪际，又听操南音。
喜李鍊师禁足
作者：释函可
朝代：明

人间亦何极，隐几即仙源。尽扫青牛迹，深藏金马门。閒应探药笈，静可叩天根。咫尺三山近，行看一鹤鶱。
喜梅君磊从江南寄诗
作者：释函可
朝代：明

天外何人赠一枝，未曾相识足相思。翻怜苏李赓酬处，那得中原几首诗。
喜王三为陈子觅得馆地
作者：释函可
朝代：明

朝夕随僧嚼冷齑，邻翁为觅一枝栖。解开布裹残书卷，几个儿童胜牧羝。
喜耀宗受具还
作者：释函可
朝代：明

羡君忙里自閒閒，双袖蹁跹亦度关。不识长安行乐地，三衣明月一肩还。
喜薪夷病起
作者：释函可
朝代：明

拚是沙埋骨，欣闻息已苏。一毡吞未尽，双眼泪将枯。又得吾良友，仍馀尔罪夫。从今知死易，镇日好相呼。
喜藏主燕回
作者：释函可
朝代：明

龙象天门蹴踏回，惊看屐齿遍莓苔。陌尘抖向关山尽，秋水携将云水堆。犬亦因人生气色，尘缘对客共喧豗。长安半字休须论，满汲清泉且一杯。
喜贵庵托钵回
作者：释函可
朝代：明

镇日相寻屐齿频，经年始见意逾新。一瓢尚带书生气，两袖新携上国春。看尽空花曾可摘，探穷宝藏总成尘。故乡田地从来稳，不到无锥未是贫。
喜遇沈谦受
作者：释函可
朝代：明

孤身绝域守寒毡，尽日无言意悄然。自悔罪深馀舌在，见君翻似对枯禅。
喜闻左三哥回
作者：释函可
朝代：明

终岁呼天恨莫通，归来如旧破囊空。交情已见心方歇，遗卷仍存道未穷。日冷北堂乌渐老，雪深大漠雁谁同。从今稳坐茆檐下，敝絮残毡耐朔风。
喜阿字至
作者：释函可
朝代：明

？毵双袖碧天遐，路滑霜寒日未斜。荒冢觅穷闻鹤语，残毡啮尽摘松花。匡山云月应无别，辽海风涛漫独嗟。知子远来非有意，久拚吾骨掷龙沙。
喜阿字至
作者：释函可
朝代：明
体裁：七言律诗

�毵双袖碧天遐，路滑霜寒日未斜。荒冢觅穷闻鹤语，残毡啮尽摘松花。匡山云月应无别，辽海风涛漫独嗟。知子远来非有意，久拚吾骨掷龙沙。
喜陈子罢役
作者：释函可
朝代：明

从此沙边好放吟，数茎白发抵黄金。相逢仙客休言药，若教还童苦不禁。
因事似我存
作者：释函可
朝代：明

金石繇来未易论，多情翻怪别疏亲。伤心此日弃如土，绝漠相看剩几人。幸以艰难存道味，何妨怒骂烂天真。胸怀但使同空水，始信天涯必有邻。
圣秋寄诗并双管
作者：释函可
朝代：明

一缄珍重寄辽东，诗卷仍将双管同。旧砚已焚无所用，祇应新句伴寒风。
塞上四时歌
作者：释函可
朝代：明

三春不见一花开，独有城头散落梅。却忆江南晴日好，屐声齐上凤凰台。纷纷牧马问平原，望见炊烟尚有村。白骨未埋青草遍，不知何处哭王孙。未到中秋吹已寒，每因踏月怯衣单。何须更听悲笳曲，白发丝丝叶叶丹。牛车咿轧河上行，下有蛟龙冻不鸣。直待冰销能几日，寒风吹尽煖风生。
塞上四时歌·其一
作者：释函可
朝代：明

三春不见一花开，独有城头散落梅。却忆江南晴日好，屐声齐上凤凰台。
塞上四时歌·其三
作者：释函可
朝代：明

未到中秋吹已寒，每因踏月怯衣单。何须更听悲笳曲，白发丝丝叶叶丹。
塞上四时歌·其二
作者：释函可
朝代：明

纷纷牧马问平原，望见炊烟尚有村。白骨未埋青草遍，不知何处哭王孙。
塞上四时歌·其四
作者：释函可
朝代：明

牛车咿轧河上行，下有蛟龙冻不鸣。直待冰销能几日，寒风吹尽煖风生。
塞下曲
作者：释函可
朝代：明

日落雁声急，萧条人独行。偶看原上草，偏动黍离情。
壬辰元旦
作者：释函可
朝代：明

起起今年恰在辰，罪夫幸不是贤人。堂前钟鼓龙天会，被底冰霜骨肉亲。两点尚馀隔岁泪，五更曾梦度江春。龙庭色色还依旧，独有閒愁一片新。
多多谣
作者：释函可
朝代：明

灵蛇头，觔竹袖。皇英韨，多多有。千年龟，张大口。燕支税，多多有。锦牛驼，银狮吼。死人汁，多多有。
夜
作者：释函可
朝代：明

明月照梦中，荒荒万里白。惊起揽衣裳，犹疑是乡国。
夜坐
作者：释函可
朝代：明

久病长宜静，山中静有馀。况当深夜后，积雪在庭除。风枝寂不鸣，四壁虫晏如。星斗宿檐际，微月淡空虚。其时心腑澄，泰然廓吾庐。云影暂舒卷，荡涤返太初。天地化为水，何处觅吾躯。
夜坐偶成二首
作者：释函可
朝代：明

责躬宜独厚，责人宜用宽。成仁谁不愿，杀身良所难。圣道非一端，祇贵审其真。杀身有时易，所难在成仁。
夜坐偶成二首·其一
作者：释函可
朝代：明

责躬宜独厚，责人宜用宽。成仁谁不愿，杀身良所难。
夜坐偶成二首·其二
作者：释函可
朝代：明

圣道非一端，祇贵审其真。杀身有时易，所难在成仁。
夜雨
作者：释函可
朝代：明

是夜闻秋雨，萧萧更不禁。崎岖万里梦，缭绕十年心。处世明知幻，衔恩奈独深。何曾待摇落，悽怆到于今。
夜雨怀傅陈二子二首
作者：释函可
朝代：明

风雨同床定赋诗，诗中定话苦相思。老僧恨不冲泥过，只恐天晴又别之。无雨无风愁寂寂，大风大雨益凄其。不知绝塞如何好，便使同床泪亦披。
夜雨怀傅陈二子二首·其一
作者：释函可
朝代：明

风雨同床定赋诗，诗中定话苦相思。老僧恨不冲泥过，只恐天晴又别之。
夜雨怀傅陈二子二首·其二
作者：释函可
朝代：明

无雨无风愁寂寂，大风大雨益凄其。不知绝塞如何好，便使同床泪亦披。
夜雪
作者：释函可
朝代：明

一榻浑如水，雪天未肯明。怜吾愁不寐，到户寂无声。白满思山谷，寒多念友生。正当孤绝际，忽听晓钟鸣。
夜雪
作者：释函可
朝代：明

夜寒无那自开扉，天地冥冥静有辉。莫学当年梅子咏，恐他持去织弓衣。
夜雪
作者：释函可
朝代：明

寒风夜萧飒，门外白皑皑。窗破何须补，从他雪入来。
大僧行
作者：释函可
朝代：明

大僧结束何新鲜，锦裁窄袖黑貂缘。出门三礼释尊前，翻身上马挥金鞭。玉作刀头绒作鞯，疾如飞鸟轻如烟。自言五上长安道，目视汉官如虱蚤。归来依旧守空门，独立皂边添马草。
大翁再过
作者：释函可
朝代：明

入门先索袖中诗，未出还疑句过奇。几日梦思惊铁磬，两人心胆告毛锥。斲空祇恐伤天骨，霏屑时堪解佛颐。白水一卮忘久坐，童饥任怨得归迟。
大翁出塞亦既抱孙矣复连举四子戏赠二首
作者：释函可
朝代：明

含饴亦自足欢娱，又见双双挽白须。便使郑图添百子，可能代得老翁无。三年四读洗儿诗，大漠维熊梦亦疲。纸笔未穷从所好，只愁风雪夜啼饥。
大翁出塞亦既抱孙矣复连举四子戏赠二首·其一
作者：释函可
朝代：明

含饴亦自足欢娱，又见双双挽白须。便使郑图添百子，可能代得老翁无。
大翁出塞亦既抱孙矣复连举四子戏赠二首·其二
作者：释函可
朝代：明

三年四读洗儿诗，大漠维熊梦亦疲。纸笔未穷从所好，只愁风雪夜啼饥。
大翁招同觞李公
作者：释函可
朝代：明

行过竹杖自忘疲，霜满袈裟酒满卮。篱下又多一日乐，炉边何必十年期。谈深不及人间世，禅喜时添袖里诗。二老孤僧成底事，夜寒灯火漫敲棋。
大翁携来琴画砚帖俱典尽感赋
作者：释函可
朝代：明

年来欲典已无衣，诸友相随愿尽违。霹雳秪从梦里听，云烟不向冷边飞。田荒池涸端溪远，鸟死虫枯枣木稀。独有老身无卖处，好携破卷共僧扉。
大翁携来诸物俱典尽各赋一绝 其一 琴
作者：释函可
朝代：明

一曲拘幽心已悲，高山流水尚相随。年来弦断桐俱爨，十指空留向子期。
大翁携来诸物俱典尽各赋一绝 其三 砚
作者：释函可
朝代：明

一片寒岩袖不离，云霞隐隐旧家遗。马肝食尽愁鸲鹆，拾得残砖写旧诗。
大翁携来诸物俱典尽各赋一绝 其二 画
作者：释函可
朝代：明

一幅长悬万壑秋，草堂閒卧共僧游。巨源一去云山尽，雪满泥倾破壁留。
大翁携来诸物俱典尽各赋一绝 其四 法帖
作者：释函可
朝代：明

谩传欈李千金值，燕市相逢识者希。今日风流无晋代，更搜残墨换鹅归。
大翁携来诸物俱典尽各赋一绝·琴
作者：释函可
朝代：明

一曲拘幽心已悲，高山流水尚相随。年来弦断桐俱爨，十指空留向子期。一幅长悬万壑秋，草堂閒卧共僧游。巨源一去云山尽，雪满泥倾破壁留。一片寒岩袖不离，云霞隐隐旧家遗。马肝食尽愁鸲鹆，拾得残砖写旧诗。谩传欈李千金值，燕市相逢识者希。今日风流无晋代，更搜残墨换鹅归。
大雨
作者：释函可
朝代：明

去年秋潦淼茫茫，鱼鳖沙虫登我床。瑶宫巨室皆漂没，何况流民茆札房。死者横流生者泣，千口仅留不得食。努力高山挖草根，至今面带黄泥色。眼看麦短黍差长，虽未入口心有望。上帝岂忧沟壑剩，其雨其雨乃复狂。翻盘沉灶不肯止，庭户无光天重翳。谁能拔剑斩顽云，捧出日轮头上置。流民流民奈若何，生世坎壈何其多。兵革遗馀乡国绝，又见辽海鼓风波。老僧德薄命更鄙，偃卧若遭毒龙戏。夜半滚滚浮枕头，不知是泪还是雨。
大雨喜育子远访
作者：释函可
朝代：明

相逢疑隔世，一别五经年。莫话乡关事，难禁风雨天。寻尸来万里，问道入重泉。拗折枯藤杖，沙寒且共眠。
大雪
作者：释函可
朝代：明

去年雪大今年熟，今年大雪复漫漫。老僧喜极情逾怯，一番来下一番寒。
大雪宿白塔寺静公禅室
作者：释函可
朝代：明

浮屠残铎旧朝遗，扶杖何须夙有期。雪里敲门僧定后，松间振锡鹤归时。一炉芋火三更话，七个蒲团百丈规。壁上灯微钟鼓寂，寒襟如水自应知。
大雪李苗二鍊师同诸子过谈竟日
作者：释函可
朝代：明

莫怨崎岖屐齿艰，但逢好友足开颜。囊中谩说长生药，且得浮生一日閒。
大雪用栖贤寄阿字九江韵
作者：释函可
朝代：明

任风飘泊不须忙，便使填沟也不伤。入谷孤寒深自得，到天青白恨难藏。红垆热焰心无近，荒岭残枝梦又长。五老瀑飞辽海鹤，好携明月共升堂。
天中同清臣赤岩入山相访
作者：释函可
朝代：明

笔如岳立气如潮，远戍间关兴更饶。既挟金兰同绝漠，又扶云水间空寥。东山不独将棋至，白社何须蓄酒招。谷口久无双屐响，好烧松火话终宵。
天公以其尊人所书扇见赠
作者：释函可
朝代：明

艰危珍匣笥，持赠慰荒榛。乍展疑先晋，徐看识故人。老来书自圣，别久意逾真。前日传家信，犹然寄问频。
天公新搆茆舍观音堂侧
作者：释函可
朝代：明

草草数间屋，言依古佛居。仅能遮雨雪，大半是图书。梵唱连歌板，棋声杂粥鱼。何须青琐闼，即此乐如如。
天公赠棉衣留南塔先有此谢
作者：释函可
朝代：明
体裁：五言律诗

念我寒如此，腊终犹解衣。数年惟破衲，一半逐云飞。但使存孤骨，毋令吓翠微。故人恋恋意，春气透柴扉。
天公赠棉衣留南塔先有此谢
作者：释函可
朝代：明

念我寒如此，腊终犹解衣。数年惟破衲，一半逐云飞。但使存孤骨，毋令嚇翠微。故人恋恋意，春气透柴扉。
头
作者：释函可
朝代：明

一个头颅我自题，硬如岩石贱如泥。藁街亦可悬皆见，漆器何妨饮便迷。磕破人间佛祖小，伸将天外日星低。秪今暂把枯茆盖，休怨黄沙践马蹄。
妾薄命
作者：释函可
朝代：明

十三嫁先夫，十四先夫死。十五嫁后夫，十六后夫死。两度踏君门，依然一童稚。凤钗两股齐，罗衫色仍紫。哭新兼哭旧，那复再生理。吁嗟十七十八嫁何迟，惟恨当年错欢喜。
子夜歌二首
作者：释函可
朝代：明

素丝绣荷花，杂丝绣荷叶。荷叶将比君，荷花将比妾。君行路非一，君心千百岐。檐前垂蟢子，空费腹中丝。
子夜歌二首·其一
作者：释函可
朝代：明

素丝绣荷花，杂丝绣荷叶。荷叶将比君，荷花将比妾。
子夜歌二首·其二
作者：释函可
朝代：明

君行路非一，君心千百岐。檐前垂蟢子，空费腹中丝。
孟贞寄书不至
作者：释函可
朝代：明

老友偏思尔，容枯骨岸然。祇闻寄远字，不见到寒边。稚子应看长，空囊谁为怜。明春有归雁，莫惜写新篇。
季三公书来并寄茶
作者：释函可
朝代：明

自来不作长安字，一纸惊看寄塞垣。父子弟兄同友谊，冰霜雨露总君恩。十年尚忆三山月，七椀还浇五岭魂。大雁欲飞寒逾好，时时传语慰田园。
季三公书来并寄茶
作者：释函可
朝代：明
体裁：七言律诗

自来不作长安字，一纸惊看寄塞垣。父子弟兄同友谊，冰霜雨露总君恩。十年尚忆三山月，七碗还浇五岭魂。大雁欲飞寒逾好，时时传语慰田园。
孤吟
作者：释函可
朝代：明

暮林鸣噪各纷纷，绝顶高歌和白云。祇恐数声漏崖谷，又随飞雪下方闻。
孤吟
作者：释函可
朝代：明

空洞接混濛，其中有日月。古哲亲至前，万象森以列。草木共话言，死骨亦得活。明和春山晖，严凝洒冰雪。石池起层波，浩浩皆鲜血。鱼龙各生愁，方寸恣出没。点画入重玄，十指电光掣。星斗尽下来，八方不盈撮。倏忽天地冥，鬼神栖其穴。残魄静独抱，性光自相悦。此际吾不知，虽知不能说。
孤灯
作者：释函可
朝代：明

孤灯如鬼夜幽幽，白发频添照不休。最是愁人风雨后，一生心事五更头。
客有期予春初同入城者
作者：释函可
朝代：明

一卧山中人事毕，重新细碎学威仪。休将白眼看林鸟，屡系长衣接涧麋。才话入城心便小，尝教伴雪礼何知。由来分卫存深意，古佛遗模苦莫辞。
客至
作者：释函可
朝代：明

裘轻马复肥，白日自光显。儿童口啧啧，道傍谁不羡。岂意到山来，山老如未见。不是轻富贵，从未厌贫贱。始悟人汝骄，多因汝眼浅。
宿向阳寺
作者：释函可
朝代：明

但使忘人世，居山何必深。断云栖破衲，积雪老禅心。客去门仍掩，窗空月每侵。病夫怯登陟，只此易相寻。
宿山海关
作者：释函可
朝代：明

重关犹未度，破衲早生寒。大海依然险，危峦空自攒。乡书万里绝，鼓角五更酸。敢望能生入，回头仔细看。
宿西寺
作者：释函可
朝代：明

破寺背城郭，开门对巑岏。流云时入席，看斗独凭栏。松落子堪拾，菊荒英可餐。偶行出篱外，閒眺入林端。意静鸟俱息，身微叶共残。更无人问讯，自与月相干。池瘦荷衣碎，径斜鹤影单。疏髭先雪白，贱骨抵风寒。扶杖返虚阁，吹灯卧草团。人生苦不足，得此良已难。
寄一指
作者：释函可
朝代：明

闭户见青山，松风尽日閒。只愁三月梦，轻度蓟门关。
寄一轮
作者：释函可
朝代：明

衲衣留侠气，不独是深慈。中夜闻相忆，床头白月知。
寄一门介直二法王
作者：释函可
朝代：明

几年白拂各横纵，垂死相看道味浓。人在石头江月冷，诗从天半岫云封。座前花雨三春梦，谷里松风午夜钟。二老有心原不系，医巫闾下想飞筇。
寄与公三首
作者：释函可
朝代：明

水满春江书满车，单骑何苦问天涯。眼前无限悲秋客，独有君心待折花。闻君又已离孤寺，毕竟是谁割半毡。珍重夜寒应早卧，不须秉烛续残编。茆庵灯火旧来过，君自咿唔我自歌。他日乘车休下揖，但逢破笠不须呵。
寄与公三首·其一
作者：释函可
朝代：明

水满春江书满车，单骑何苦问天涯。眼前无限悲秋客，独有君心待折花。
寄与公三首·其三
作者：释函可
朝代：明

茆庵灯火旧来过，君自咿唔我自歌。他日乘车休下揖，但逢破笠不须呵。
寄与公三首·其二
作者：释函可
朝代：明

闻君又已离孤寺，毕竟是谁割半毡。珍重夜寒应早卧，不须秉烛续残编。
寄与治二首
作者：释函可
朝代：明

乱后投交白板门，梅花香饭每同论。平生最苦人皆好，古道全凋尔尚存。客到定留徒四壁，诗成不厌倒千樽。世间那见清贫士，猿鹤沙虫尽感恩。一卷诗书动甲兵，鸟飞鱼逝海天惊。许多人士欣同死，费尽精神荷再生。书寄极边看雁度，影留孤壁共鸡鸣。想当花发高朋集，独少残僧笑语声。
寄与治二首·其一
作者：释函可
朝代：明

乱后投交白板门，梅花香饭每同论。平生最苦人皆好，古道全凋尔尚存。客到定留徒四壁，诗成不厌倒千樽。世间那见清贫士，猿鹤沙虫尽感恩。
寄与治二首·其二
作者：释函可
朝代：明

一卷诗书动甲兵，鸟飞鱼逝海天惊。许多人士欣同死，费尽精神荷再生。书寄极边看雁度，影留孤壁共鸡鸣。想当花发高朋集，独少残僧笑语声。
寄与然师
作者：释函可
朝代：明

半世风流薄倖名，蛮烟琴韵苦冰清。后门开处如花散，大厦倾时集杖横。一幅云山通性命，四围弓剑见交情。年来何地堪行脚，绝塞思君草履轻。
寄与然师
作者：释函可
朝代：明

破寺松风腊月时，君行泼墨我题诗。天山无限巨然笔，不到边庭总不知。
寄与田
作者：释函可
朝代：明

何人不相识，斗室傍城隈。闻有不平事，轻身半夜来。
寄丽和尚
作者：释函可
朝代：明

人天翘首岭云空，又向匡庐觅旧丛。杖底瀑飞三百丈，好携一滴洒辽东。
寄乾公
作者：释函可
朝代：明

挈杖寻君君未归，君归余又掩山扉。身閒未许长看剑，露冷何须短后衣。叹息三良身莫赎，经营半亩事仍非。低头且就衡门下，静卧西风待晓晖。
寄于皇
作者：释函可
朝代：明

大风吹梦渺无垠，白鹭洲前彩袖贫。今古更教谁搦管，乾坤似未可容身。钟声屡听寒僧饭，诗句时生山鬼瞋。好拟招魂东海畔，沅湘不独没灵均。
寄今度
作者：释函可
朝代：明

石头旧社羡耆英，数载周旋世外情。绣佛放参贪米汁，素王遗训足藜羹。中山华胄尊明道，五岳灵祇笑向平。为语诸郎抛纸笔，无灾更不用公卿。
寄介子
作者：释函可
朝代：明

风雨隋堤上，相逢泪尽弹。只今桥畔柳，应念老僧寒。
寄仙裳
作者：释函可
朝代：明

执斧一长揖，白门雨雪深。十年曾有约，珍重昔时心。
寄净玄师
作者：释函可
朝代：明

如何一去更无音，皓月相期空有心。为问田中禾熟未，西风索索漏沉沉。
寄功檀行者
作者：释函可
朝代：明

如何仍滞故人家，念汝辛勤泪点沙。归语故园诸弟妹，孤僧未死海东涯。
寄华首旧住诸僧
作者：释函可
朝代：明

何人同守故山隅，云散天惊岁月徂。豺虎几回经蹴踏，门庭犹喜未荒芜。灵峰不逐桑田变，大厦终凭众木扶。最苦杨岐旧监寺，泥床长洒雪真珠。
寄呈本师和尚
作者：释函可
朝代：明

稽首华台大法王，年来孤锡指何方。不才弟子今犹在，却向关东雪瓣香。
寄大翁
作者：释函可
朝代：明

几年何日不相见，相见应知各有诗。公到苦吟予独赏，余当狂叫汝深悲。寻常只道穷边事，隔别应生静夜思。始觉寒冰良匪偶，千秋万古有人知。
寄姚氏昆仲
作者：释函可
朝代：明

兄弟幽栖处，开门水一方。寻诗撑野艇，论易集空堂。白昼听蛙吹，青天数雁行。岭头三百树，好写寄穷荒。
寄孝公
作者：释函可
朝代：明

君到荒山云已出，我寻破壁砚仍馀。三更共卧吹残骨，几日重离恨索居。采药已惊林有豹，弹琴何患食无鱼。为君仔细谋生事，毕竟无过读父书。
寄孟贞
作者：释函可
朝代：明

石子冈头共苦吟，交情老向水云深。孤僧罪案横诗卷，伯氏遗词发道心。婚嫁若完休卖赋，须眉白尽好投针。连年何限悲酸句，曾否招魂到海浔。
寄寤明
作者：释函可
朝代：明

贫极心无改，所欢惟友朋。平生一片意，大半在孤僧。
寄寿大公
作者：释函可
朝代：明

山塞惟予在汝先，年年酌水献诗篇。天心只爱文章老，那管长愁几百年。
寄尔止兼讯元白彝仲
作者：释函可
朝代：明

孤踪如鹤笔如泉，抖擞奚囊淡淡仙。卖赋不酬兼卖卜，忧贫无计独忧天。马融名下玄为首，荀淑筵中实最贤。想得团圞风雪里，共斟白水奠寒边。
寄山木师
作者：释函可
朝代：明

不结人间一面缘，平安两字仗君传。而师定有江南信，莫使寒烟望眼穿。
寄州来
作者：释函可
朝代：明

频年剥啄识相过，古寺寒泉笑语多。剑影千寻依佛火，书声一半落江波。每当静夜闻花雨，秪恐雄心裂芰荷。远碛有怀诗定苦，数篇莫遣雪儿歌。
寄徐氏昆仲
作者：释函可
朝代：明

钟山王气散残霞，犹向乌衣识旧家。义士肝肠才子韵，人间富贵梦中花。已知麟阁三秋草，何处青门五色瓜。珍重玉函天藻在，伫看溟渤又飞沙。
寄心公二首
作者：释函可
朝代：明

念子何偏切，为人念独艰。相期一种意，不在百年间。古圣了无异，高名岂是閒。遥知吟倦处，徙倚望他山。别来频雨雪，心绪近如何。子道承欢隔，君恩出塞多。高山方咫尺，白日已蹉跎。自有无穷事，时将访薜萝。
寄心公二首·其一
作者：释函可
朝代：明

念子何偏切，为人念独艰。相期一种意，不在百年间。古圣了无异，高名岂是閒。遥知吟倦处，徙倚望他山。
寄心公二首·其二
作者：释函可
朝代：明

别来频雨雪，心绪近如何。子道承欢隔，君恩出塞多。高山方咫尺，白日已蹉跎。自有无穷事，时将访薜萝。
寄慰大翁
作者：释函可
朝代：明

相看白首恨如何，独卧牛衣泪又多。瓶口几年知缺尽，不须重击瓦盘歌。
寄我公
作者：释函可
朝代：明

布帽疏棂雪积须，砚田半熟谩长吁。看君此意存三代，念我当年共一盂。壁倒不妨麋鹿入，道穷终怯马牛呼。残冬暂耐寒将尽，自有春风动破襦。
寄戴三
作者：释函可
朝代：明

农事今何若，秋风舞袖单。新诗迟汝读，直可柰饥寒。
寄文寺昆仲兼讯令侄
作者：释函可
朝代：明

安世威名海屿传，龙泉虽失笔如椽。二难拮据寻灰烬，一代风流入品铨。枝上鹊巢惊虎豹，枕边蠹简剩神仙。东山屐齿须珍重，未了还须望阿玄。
寄无伤
作者：释函可
朝代：明

瘴海南浮去杳然，相期犹在白云巅。乡情翻为友朋动，古谊宁因岁月迁。箕子里中魂欲断，越王台畔屐将穿。罗浮村月应无恙，未必梅花似昔年。
寄无坏师
作者：释函可
朝代：明

掷却儒冠换衲衣，松门流水自栖迟。曾寻郑子论心史，独向寒山问旧诗。塞草蔓蔓应未刬，秋风飒飒易相思。东来白马君知否，莫守孤岩日已欹。
寄昭公
作者：释函可
朝代：明

莫怪崎岖出塞行，犹将贝叶伴馀生。茆堂独喜留山野，枫陛能无忆老成。浮世谩论千古重，苍生甚切一身轻。关门不日牵雏去，会见联翩彩袖迎。
寄杨三
作者：释函可
朝代：明

夜阁孤灯话，爱君此意真。可怜三幅锦，盖却古今人。
寄江南诸同社四首
作者：释函可
朝代：明

白日歌声满大荒，于今斯道属辽阳。翻嫌李白归来早，不得长吟向夜郎。谁言雪碛一僧孤，白拂交横沸海隅。郑侠若令生此日，竹林莲社总应图。饿到今称饱亦顽，墨台真乐在西山。兄酬弟唱知多少，空使薇歌落世间。无罪还应出塞来，石头旧社长蒿莱。会稽禹穴饶探遍，不到天山眼不开。
寄江南诸同社四首·其一
作者：释函可
朝代：明

白日歌声满大荒，于今斯道属辽阳。翻嫌李白归来早，不得长吟向夜郎。
寄江南诸同社四首·其三
作者：释函可
朝代：明

饿到今称饱亦顽，墨台真乐在西山。兄酬弟唱知多少，空使薇歌落世间。
寄江南诸同社四首·其二
作者：释函可
朝代：明

谁言雪碛一僧孤，白拂交横沸海隅。郑侠若令生此日，竹林莲社总应图。
寄江南诸同社四首·其四
作者：释函可
朝代：明

无罪还应出塞来，石头旧社长蒿莱。会稽禹穴饶探遍，不到天山眼不开。
寄江士辉
作者：释函可
朝代：明

惊看片纸到寒边，纳纳乾坤一少年。独向覆巢收落羽，又从馀烬授残编。微言岂为怀孤钵，大义真堪起九渊。和泪焚香开口笑，世间世出只如线。
寄法纬渊雷而思诸兄弟
作者：释函可
朝代：明

万壑千峰共掩扉，华台一下愿多违。旧时尚有几人在，远塞先分只雁飞。师齿已衰兼久病，世途多难更谁依。亦知不待殷勤嘱，大雪题诗泪湿衣。
寄淡仙
作者：释函可
朝代：明

我昔访君日，君来见我时。一般真意味，不许别人知。
寄潘公
作者：释函可
朝代：明

万里寒云共掩扉，如何朋好足相依。情知乡井无穷泪，恐见伤心不敢挥。
寄澹归
作者：释函可
朝代：明

曾向瓶窑觅幻身，书来已是法中亲。何时飞锡同辽鹤，来问垒垒冢底人。
寄澹心
作者：释函可
朝代：明

木佛寒边尚未烧，黔王宅畔梦相招。抬眸直可烁千界，挥藻真堪贱六朝。碎却青衫天地裂，收回残魄日星昭。铁函珍重休沉井，那见黄尘彻底飘。
寄界系师
作者：释函可
朝代：明

少小参寻老大僧，云山历尽碧层层。关东白日寒如水，欲寄清凉照古藤。
寄秭经
作者：释函可
朝代：明

是知不可奈民艰，吴楚声名苦未閒。须达布金为续命，东坡解带欲留顽。交情只在死生际，立德偏于云水间。惭愧报恩惟一杖，好寻猿鹤步青山。
寄答定者法侄
作者：释函可
朝代：明

再拜榕溪不可知，我行颠险汝流离。弓刀遍处还三匝，乡国残来剩一丝。闽海惊涛亲问话，辽天深雪望题诗。迩年神鼎衰逾甚，只愿汾州有此儿。
寄答智师弟
作者：释函可
朝代：明

闽天万里见题诗，喜极翻令暗自悲。力大有人飞岳顶，罪深如我掷边陲。座前花雨多飘散，乱后巾瓶仗护持。世事未知师已老，报君三字莫轻离。
寄答曰庐诸子
作者：释函可
朝代：明

书来知汝未曾离，竹杖麻鞋好护持。我罪已深衰更甚，不须翘足看松枝。
寄答禅人二偈
作者：释函可
朝代：明

西风吹送越江吟，百斛梅花散远林。扑鼻是香无觅处，漫拈片雪报高岑。誓将寸管侍晨昏，尚有招辞及远魂。门下三千那不愧，几人真感信陵君。
寄答禅人二偈·其一
作者：释函可
朝代：明

西风吹送越江吟，百斛梅花散远林。扑鼻是香无觅处，漫拈片雪报高岑。
寄答禅人二偈·其二
作者：释函可
朝代：明

誓将寸管侍晨昏，尚有招辞及远魂。门下三千那不愧，几人真感信陵君。
寄答金道人
作者：释函可
朝代：明

故园花底忆同吟，结草峰头著屐寻。独鹤一飞云路杳，双鱼重问海波深。山川已烂馀残石，城郭俱非只寸心。翘首黄龙酬唱处，真人天际泪横襟。
寄耻若禅人
作者：释函可
朝代：明

虽依城郭亦山林，塔影河流足好吟。况有异方新弟子，何劳重话祖师心。
寄胡居士
作者：释函可
朝代：明

旧疏重题识姓名，老僧何意重君平。英雄定有无端泪，不是偏多世外情。
寄苏公
作者：释函可
朝代：明

春风一别年将尽，相忆空传半截诗。想尔独吟逢客到，及余来访又他之。门前老仆担新雪，灶上寒灰覆旧磁。见说我行君便返，人生离恨是今兹。
寄茂之二首
作者：释函可
朝代：明

髫年见尔蚤登坛，瓦钵藜羹每共飧。两世交游情更切，七朝耆旧泪难乾。孤山未得林逋适，后学谁知范叔寒。料得岁残吟倦后，铁函偷启避人看。破屋残书虎豹邻，萧萧风雨独相亲。一时群士推前辈，半世相交属古人。几食神仙终不饱，屡看儿女始知贫。冰天欲寄新诗卷，老眼应知泪又频。
寄茂之二首·其一
作者：释函可
朝代：明

髫年见尔蚤登坛，瓦钵藜羹每共飧。两世交游情更切，七朝耆旧泪难乾。孤山未得林逋适，后学谁知范叔寒。料得岁残吟倦后，铁函偷启避人看。
寄茂之二首·其二
作者：释函可
朝代：明

破屋残书虎豹邻，萧萧风雨独相亲。一时群士推前辈，半世相交属古人。几食神仙终不饱，屡看儿女始知贫。冰天欲寄新诗卷，老眼应知泪又频。
寄讯僧住
作者：释函可
朝代：明

少小孤寒实可怜，长成犹有蠹残编。前身野衲应留誓，不睹人间作业钱。
寄讯堡中吴子
作者：释函可
朝代：明

莫为饥寒瘦不禁，三人惟尔绝来音。孤僧有梦还应入，辜负寒灯夜夜心。
寄谦公
作者：释函可
朝代：明

岁岁年年愁雪下，年年岁岁望云飞。风吹寸草心俱碎，手把残编腹又饥。朋好几人予最老，乡关万里日还晖。梦中频见应频问，果是人归是梦归。
寄赠宗尉
作者：释函可
朝代：明

此道于今竟莫论，当年鲍叔幸犹存。气倾渤海潮头水，手挽阴山雪底魂。白草尚多缠野恨，黄沙无计借馀暄。人间岂必奇男子，肯惜春风散五原。
寄阿谁
作者：释函可
朝代：明

敝履曾将寄阿谁，平生端许阿谁知。破斋风雨三更话，乱世心肝万古期。笔墨有神烈火劫，发肤无恙大江湄。巫闾白雪卮亭柳，遗老孤僧夜夜思。
寄阿谁
作者：释函可
朝代：明

谁与天涯作比邻，题诗先问白头人。燕支久已无颜色，好写青山置我身。
寄阿象侄
作者：释函可
朝代：明

细想形容十载馀，口呼伯伯手持书。未知何日重看汝，已恐相逢不识予。大难屡丁年正弱，奇恩略述泪盈裾。好将两弟无穷话，到此难云只有歔。
寄陈三官
作者：释函可
朝代：明

五色凭君写幻躯，流民一幅不堪摹。回头细数平生事，屈指曾经念载徂。气骨支撑仍是旧，皮肤脱落已全无。只今颊上何须问，但写长天风雪图。
寄陈公路若
作者：释函可
朝代：明

三十年前一小儿，木樨花下共题诗。于今老大投寒碛，独向冰霜忆旧时。岭徼亲知无复在，石头宾客更谁遗。闻人说道陈公好，洒泪空椷一问之。
寄陈吴二子二首
作者：释函可
朝代：明

天心边色总冥濛，三子同来尔一翁。白眼欲枯重著雪，青衫已破又吹风。但将胸腹长留饿，未必文章好送穷。惭愧老僧馀舌在，广长终不救囊空。形容憔悴气犹雄，携得江涛过海东。天网既能罗野鹤，边霜偏欲冷书虫。已知笔竞湘沅富，见说针兼秦越工。此地参苓原有禁，可怜文士术终穷。
寄陈吴二子二首·其一
作者：释函可
朝代：明

天心边色总冥濛，三子同来尔一翁。白眼欲枯重著雪，青衫已破又吹风。但将胸腹长留饿，未必文章好送穷。惭愧老僧馀舌在，广长终不救囊空。
寄陈吴二子二首·其二
作者：释函可
朝代：明

形容憔悴气犹雄，携得江涛过海东。天网既能罗野鹤，边霜偏欲冷书虫。已知笔竞湘沅富，见说针兼秦越工。此地参苓原有禁，可怜文士术终穷。
寄雪公
作者：释函可
朝代：明

惊骑羸马度荒峦，风冽衣残獬豸寒。面带天山悬洞雪，气分巫峡泻秋湍。四愁赋就教儿读，五叶参来把剑看。直待丹青高阁后，好携孤衲笑飞鸾。
寄雪肠
作者：释函可
朝代：明

曾向江头见苦吟，隋堤风雨独相寻。生来鹿豕山中性，死却鸳鸯水上心。白发庭闱留彩袖，黄沙天地裂青衿。如何问道长边戍，血满袈裟月满岑。
寄顺天法主
作者：释函可
朝代：明

多年石壁坐空寥，问法归来兴独饶。砂碛声传金殿鼓，海门波涌浙江潮。雨花忽向冰天下，鹿豕何烦玉麈招。懒慢无心非退席，深山大雪亦齐腰。
寄题易修静室
作者：释函可
朝代：明

虽在名蓝内，孤栖别一枝。身贫客自少，地僻病相宜。定有云分榻，时烦月照眉。我来应不拒，煮雪共疗饥。
寄题楚女尸
作者：释函可
朝代：明

雪底挑灯续楚词，灵均何必是男儿。恨留青冢黄沙污，拚掷红妆白水知。半夜惊涛酬绝句，一江新月鉴双眉。不传姓氏人间恧，母也如天自谅之。
寄黄子
作者：释函可
朝代：明

词赋髫年事，腰间三尺寒。铁函无限泪，独许老僧看。
寄龙公
作者：释函可
朝代：明

未曾相识即相思，咫尺寒云阻晤期。青琐梦回霜正满，苍生感极泪俱垂。敢言又见同人至，此念终当圣主知。见说长安书一纸，浮沉莫使恐山麋。
寄龚韩二子
作者：释函可
朝代：明

平生无半面，祸患每过寻。乱肆两枯骨，枯桐一片心。道同顽处合，诗向酒中深。后夜相思处，开门月满林。
寒
作者：释函可
朝代：明

重裘仍旧怯衣单，行道何曾泣路难。自是病夫禁不得，不关冰雪迫人寒。
寒夜作
作者：释函可
朝代：明

日光堕地风烈烈，满眼黄沙吹作雪。三更雪尽寒更切，泥床如水衾如铁。骨战唇摇肤寸裂，魂魄茫茫收不得。谁能直劈天门开，放出月光一点来。
寒夜偶成
作者：释函可
朝代：明

日短无妨独夜愁，？毵布衲自蒙头。白杨梦绕尚书冢，大石云封仙客楼。霜气正浓心匪席，钟声不远月如钩。更长任尔终须晓，能使沉沉万古不。
寒夜偶成
作者：释函可
朝代：明
体裁：七言律诗

日短无妨独夜愁，�毵布衲自蒙头。白杨梦绕尚书冢，大石云封仙客楼。霜气正浓心匪席，钟声不远月如钩。更长任尔终须晓，能使沉沉万古不。
寒夜偶成
作者：释函可
朝代：明

木佛寒灯共一堂，漫思往事浩茫茫。何曾辱我非能忍，无柰恩多未易忘。门掩疏钟人自古，更残薄被月如霜。吾生犹及梅花发，岂必罗浮是旧乡。
寒夜风
作者：释函可
朝代：明

归梦不觉远，合眼海门潮。罗浮刚咫尺，风吹断铁桥。
寒宵二首
作者：释函可
朝代：明

岂必缘乡国，啾啾闹肺肠。天当愁处窄，夜向醒边长。海水流何极，朋情散未忘。以兹难得晓，星月共苍茫。只是不能寐，寻思总莫干。何人甘自溺，于我竟难宽。照雪一灯白，迎风双眼酸。强眠仍反侧，非是畏衾寒。
寒宵二首·其一
作者：释函可
朝代：明

岂必缘乡国，啾啾闹肺肠。天当愁处窄，夜向醒边长。海水流何极，朋情散未忘。以兹难得晓，星月共苍茫。
寒宵二首·其二
作者：释函可
朝代：明

只是不能寐，寻思总莫干。何人甘自溺，于我竟难宽。照雪一灯白，迎风双眼酸。强眠仍反侧，非是畏衾寒。
寒日偶成
作者：释函可
朝代：明

懒残獦獠一身兼，不合时宜我自嫌。荷叶飘零衣又碎，菜根啮尽雪方甜。道心岂为饥寒长，诗料偏于沙碛添。满面灰尘双涕冻，展开书卷向风檐。
寒梦
作者：释函可
朝代：明

北风吹不歇，梦中道路寒。故里逢父老，凛冽多惨颜。五岭炎蒸地，腊月常衣单。不信别来久，霜雪亦漫漫。
寒还将行过宿
作者：释函可
朝代：明

忆初与子遇，我命如悬丝。子时顾我泣，岂意共边陲。三岁相形影，孤雁常双栖。是夜足风雨，来将与我辞。人情欲分手，先问后晤期。子今从此去，心知见无时。死别在一割，生别长苦思。子生必思我，我死子安知。同是笼中翼，一伏一出飞。人鬼不容发，安能复迟迟。努力事前路，勿为儿女悲。孤灯久已灭，起视夜何其。开户天地黑，鸡声惨以悽。
寒风
作者：释函可
朝代：明

寒风一点泪，我自昧其繇。久厌丈夫气，何况女子愁。
寒食偕诸子访苗李二鍊师归见木斋留诗同赋
作者：释函可
朝代：明

杖头安得纸为钱，漠漠风吹寒食天。野哭又添沙上鬼，暮归因问洞中天。骑驴人去空留句，坐客床馀未啮毡。三辅遥传榆柳尽，何须待禁久无烟。
对与治怀莞羊诸同志
作者：释函可
朝代：明

论交兹夕复何疑，屋角参横动远思。今世几人堪久别，他乡惟子许相知。但看绿涨流桃叶，已是朱明负荔枝。去住总来成系念，一生憔悴此情痴。
对月
作者：释函可
朝代：明

明月但照雪，不照世人心。雪深惟一色，人心种种深。
对菊
作者：释函可
朝代：明

河东一老翁，赠我菊一枝。一枝四五花，众叶亦纷披。沃以石泉水，培以高冈泥。当此草木枯，孤生无乃奇。春露既无分，秋霜安可辞。负性宁或殊，存心良独希。城中多嚣尘，对酒亦非宜。所以避名园，并不羡东篱。独爱山中人，相向共茆茨。本无堪俗赏，非自宝幽姿。日夕幸无营，寂然淡共持。
对镜
作者：释函可
朝代：明

波澜盈面雪盈须，问是何人道是予。却喜此生应久没，尚从镜里见须臾。
对雪
作者：释函可
朝代：明

九月尚春衣，高林望已稀。朔风从地起，大雪近僧飞。鱼懒寒谁击，麈閒静不挥。无人相问讯，只合掩荆扉。
寻诗
作者：释函可
朝代：明

只在秋山里，遍搜黄叶堆。忽然被我得，却似古人裁。野月索将去，寒风吹复来。还家囊已满，生死兴悠哉。
寿寒还
作者：释函可
朝代：明

何物堪延岁，携将数卷书。到门惟有雪，浮海已无桴。饥渴三仙字，乾坤一老儒。蓬莱如可至，或许曳长裾。
寿界系师兼约同游罗浮
作者：释函可
朝代：明

身形似鹤古来稀，深谷梅花冷共支。坐破蒲团千顷月，阅穷沧海两茎眉。閒知岁月终堪惜，老爱云山亦是痴。为嘱赵州行脚处，麻姑峰畔荔支期。
寿苏筑
作者：释函可
朝代：明

不厌人间水半卮，独将枯杖问须眉。鸡窗冷淡存馀雪，鹿野荒沉出别枝。歌满关河聊当哭，食残铁石好支饥。旧时閒梦应频见，却恨残年叹未衰。
寿苗鍊师
作者：释函可
朝代：明

人间初换岁，天上亦添龄。未老耿南极，能飞滞北溟。时艰惊蝶梦，神王鄙熊经。寒雪尚凝砌，和风已拂扃。吹笙鸾凤集，念咒鬼神听。度世心尤切，弥年手不停。侣沙虫猿鹤，召雨电雷霆。采药重薇蕨，汲泉带参苓。肝肠关众命，呼吸通群灵。展卷辨蝌蚪，退身号蟭螟。虽知守其黑，无计得以宁。残魄予将朽，方瞳尔独青。金茎润菜色，丹室吐兰馨。谈笑具别旨，往来各忘形。他山足玉石，一水合渭泾。高志存鸿鹄，大光眩爝萤。胡为悬万石，徒自击寸莛。兔颖空盈匣，鱼肠待发铏。波流岂复返，膏燄可长荧。不见大椿树，八千终飘零。
小春
作者：释函可
朝代：明

九十春光寒梦里，小春敢望暖风回。遥知故里无人处，又是梅花绕屋开。
小河
作者：释函可
朝代：明

寂寂小河水，波平意自闲。更无舟楫苦，独有雪冰艰。众汲何曾损，直行绝往还。静思源出处，应在万重山。
少年子
作者：释函可
朝代：明

白面少年子，无金空有心。半夜许人半夜死，肯待东方天日临。古来独爱荆轲义，易水一去无还志。中王固佳，中柱亦喜。舞阳死灰不足言，勾践嗟叹亦非知。若将成败论，没却一片意。
少年行
作者：释函可
朝代：明

红日射高楼，歌声不肯休。借问北邙山，几人曾白头。
尸林行后作
作者：释函可
朝代：明

忆昔度庾岭，四人惟汝存。况我被逐后，相访独殷殷。乡邑久已破，眼中无别亲。寻尸亦多事，啮雪非前因。万里风波际，一瓢支远频。华首重相问，然云果不仁。
山中
作者：释函可
朝代：明

山中习静共忘机，人懒开门鸟懒飞。纵过河东知不远，板桥常带夕阳归。
山中
作者：释函可
朝代：明

山中积阴雾，人物逊浑蒙。日光渐赫然，豁见天地通。丘陵突兀出，了别杉与松。因思太古民，胡能久混同。
山中同诸老夜话
作者：释函可
朝代：明

烧松共话到更深，衣薄钟残雪又侵。住得此山非近世，不须重问祖师心。
山中思友二首
作者：释函可
朝代：明

知己从来少，况当塞雪深。每同开口笑，遂觉缓愁心。长聚亦无事，初离便不禁。如何此寒夜，独自卧孤岑。相见已恨晚，更添离别心。几多乡国思，翻向友朋深。山古云常寂，天寒日易沉。独吟浑莫柰，钟磬自成音。
山中思友二首·其一
作者：释函可
朝代：明

知己从来少，况当塞雪深。每同开口笑，遂觉缓愁心。长聚亦无事，初离便不禁。如何此寒夜，独自卧孤岑。
山中思友二首·其二
作者：释函可
朝代：明

相见已恨晚，更添离别心。几多乡国思，翻向友朋深。山古云常寂，天寒日易沉。独吟浑莫柰，钟磬自成音。
山中读萝石先生家书
作者：释函可
朝代：明

柴市经过泪已湔，更挥馀泪拜遗笺。数行尚自如生见，一线仍存未死前。耿耿丹心千古后，茫茫正气万山巅。伯夷此日应相笑，重唱薇歌十二年。
山境
作者：释函可
朝代：明

山境只如此，一一皆可悦。有石无不松，有松无不雪。日夕众烟空，微钟上初月。禽各静其枝，虎亦安其穴。千峰一皓然，竟与人寰绝。仁义属荣华，道法徒餔歠。我舌久已焦，我心久已决。安得一二人，把臂不须说。
山居十首
作者：释函可
朝代：明

日日山岚绕户，夜夜山风透篱。日夜风岚几许，问著山翁不知。破屋老僧两个，古木寒鸦几枝。前溪欲冻未冻，有人桥上行时。仄径积雪扫去，枯椿栏户推开。今早矮檐鹊报，前山古洞猿来。閒歌白雪几句，静读南华半篇。无人绕树数匝，有时欹枕孤眠。乾叶乱飘屋角，枯枝横柱篱边。谁道山居閒暇，拗枝扫叶烧泉。野鼠每投案下，小禽近诉窗前。即此是亦为政，山中无党无偏。云封八九十层，松盖百千万尺。塔顶一双鹤栖，溪边两行虎迹。溪长水去无归，户浅云来直入。老僧手把钁头，口道明年九十。剪藤缚木依崖，凿石引泉入屋。结构不俟岁时，经纶已遍山谷。出门不过数里，前村独自一家。二老见人必笑，山梨山枣山茶。
山居十首·其一
作者：释函可
朝代：明

日日山岚绕户，夜夜山风透篱。日夜风岚几许，问著山翁不知。
山居十首·其七
作者：释函可
朝代：明

云封八九十层，松盖百千万尺。塔顶一双鹤栖，溪边两行虎迹。
山居十首·其三
作者：释函可
朝代：明

仄径积雪扫去，枯椿栏户推开。今早矮檐鹊报，前山古洞猿来。
山居十首·其九
作者：释函可
朝代：明

剪藤缚木依崖，凿石引泉入屋。结构不俟岁时，经纶已遍山谷。
山居十首·其二
作者：释函可
朝代：明

破屋老僧两个，古木寒鸦几枝。前溪欲冻未冻，有人桥上行时。
山居十首·其五
作者：释函可
朝代：明

乾叶乱飘屋角，枯枝横柱篱边。谁道山居閒暇，拗枝扫叶烧泉。
山居十首·其八
作者：释函可
朝代：明

溪长水去无归，户浅云来直入。老僧手把钁头，口道明年九十。
山居十首·其六
作者：释函可
朝代：明

野鼠每投案下，小禽近诉窗前。即此是亦为政，山中无党无偏。
山居十首·其十
作者：释函可
朝代：明

出门不过数里，前村独自一家。二老见人必笑，山梨山枣山茶。
山居十首·其四
作者：释函可
朝代：明

閒歌白雪几句，静读南华半篇。无人绕树数匝，有时欹枕孤眠。
山晓
作者：释函可
朝代：明

山晓冷恓恓，开门雪覆溪。偶随麋鹿迹，不觉过桥西。
山暮
作者：释函可
朝代：明

薄暮一山风，钟声在半空。云多遮不见，不出此山中。
山月
作者：释函可
朝代：明

夜寒寂寂照冰颜，岩壑无心户不关。明月也知山上好，莫教清影落人间。
山梦
作者：释函可
朝代：明

入夜魂无禁，皇恩亦已渥。故山不时归，岁晚归逾数。
山药寄木公
作者：释函可
朝代：明

淡中滋味少人知，带雪锄来寄所思。为语邺侯须领取，懒残斫额已多时。
山行
作者：释函可
朝代：明

山行无远近，信步入幽杳。老熊拘枯枝，向人立且跳。因思人世间，此物应不少。
山谣
作者：释函可
朝代：明

一尺土，一寸膏。膏夜流，土生涛。
山路
作者：释函可
朝代：明

山下溪横截行路，半冰半水马不渡。山人难见声难闻，日暮微钟出白云。
山雪三首
作者：释函可
朝代：明

青山面面同，浑如张素纸。欲蘸万丈松，尽书太平字。一片嵯峨石，中馀小径通。自从雪积后，那得世人踪。山中清且閒，寒雪共朝夕。除却自行踪，并无麋鹿迹。
山雪三首·其一
作者：释函可
朝代：明

青山面面同，浑如张素纸。欲蘸万丈松，尽书太平字。
山雪三首·其三
作者：释函可
朝代：明

山中清且閒，寒雪共朝夕。除却自行踪，并无麋鹿迹。
山雪三首·其二
作者：释函可
朝代：明

一片嵯峨石，中馀小径通。自从雪积后，那得世人踪。
山雪歌
作者：释函可
朝代：明

山巍巍，雪霏霏。日夕随风栖涧石，夜寒和月照岩扉。山杳杳，雪皎皎。雪在山头雪更高，山头有雪山逾老。老僧爱雪兼爱山，岁岁山中自掩关。每到冬来必见雪，每到见雪必开颜。我心与雪何相似，长欲空山抱雪死。纵令骨化定为冰，直至魂销应作水。我常对雪寂无声，雪来见我如有情。昔日袁安今日子，相看相伴两忘形。从来不愿销金帐，羔羊美酒斟还唱。人间行乐只片时，曲残酒醒身凋丧。亦不愿高楼玉笛吹，梅花落处使人悲。此中何限江南客，对此安能不泪垂。但愿深山荒寺里，尽日无人吾与尔。只恐春来尔不禁，寂寂相思从此始。是时天地苦冥冥，山僧作歌山雪听。
山鬼四章章四句
作者：释函可
朝代：明

明月在天，塔影在地。北风凄凄，惟吾与尔。塔影在地，明月在天。汝不我处，人谁汝怜。汝惟一舌，我惟一脚。我啸汝歌，汝歌我跃。天地草草，山河落落。霜老星残，云胡不乐。
山鬼四章章四句
作者：释函可
朝代：明
体裁：四言诗

明月在天，塔影在地。北风凄凄，惟吾与尔。（一章）塔影在地，明月在天。汝不我处，人谁汝怜。（二章）汝惟一舌，我惟一脚。我啸汝歌，汝歌我跃。（三章）天地草草，山河落落。霜老星残，云胡不乐。（四章）
岁暮同阿字得寒字四首
作者：释函可
朝代：明

经岁无人趣，惊看腊又残。霜添窗纸厚，风使衲衣单。彻骨寒无路，扪心泪有端。一从汝到后，更益我辛酸。总是冰霜地，非关我独寒。一身蹲雪底，双眼向云端。索句从朝起，烧泉到夜阑。此时兼此地，犹得共团圞。细看生何用，平生厌素餐。泪将一岁尽，事向五更攒。海静三山稳，云高五老寒。情知强言笑，图使我心欢。抖搜十年恨，全倾大海宽。看人忙不了，于我竟无干。爆竹何曾响，蠹鱼依旧寒。春风迟亦到，且莫发长叹。
岁暮同阿字得寒字四首·其一
作者：释函可
朝代：明

经岁无人趣，惊看腊又残。霜添窗纸厚，风使衲衣单。彻骨寒无路，扪心泪有端。一从汝到后，更益我辛酸。
岁暮同阿字得寒字四首·其三
作者：释函可
朝代：明

细看生何用，平生厌素餐。泪将一岁尽，事向五更攒。海静三山稳，云高五老寒。情知强言笑，图使我心欢。
岁暮同阿字得寒字四首·其二
作者：释函可
朝代：明

总是冰霜地，非关我独寒。一身蹲雪底，双眼向云端。索句从朝起，烧泉到夜阑。此时兼此地，犹得共团圞。
岁暮同阿字得寒字四首·其四
作者：释函可
朝代：明

抖搜十年恨，全倾大海宽。看人忙不了，于我竟无干。爆竹何曾响，蠹鱼依旧寒。春风迟亦到，且莫发长叹。
岁暮有怀
作者：释函可
朝代：明

亦是寻常过，忧来每觉频。为当今岁暮，无复旧乡人。烟火投山店，风霜冷水滨。最怜江尽处，上下岭梅新。
岁暮雪中
作者：释函可
朝代：明

四十风光一抹收，故乡望断岁如流。料因诃佛填冰狱，岂为修文上玉楼。雪尽埋时偏得句，天当崩后更无忧。当年六载行难满，殃及儿孙冷不休。
崔氏筵食乾荔枝
作者：释函可
朝代：明

岭南四五月，丹实喜垂垂。贫者亦得饱，鸟雀各痴肥。一别逾八载，寤寐长相思。谁谓我此生，复有见尔期。尔颜宁似旧，臭味已全非。入手倍见惜，未嚼心伤悲。想尔当繁茂，岂意落边陲。见我良独愧，席上共珍奇。我实谅尔心，人世贵相知。
左公往堡中有怀
作者：释函可
朝代：明

未必长相见，初离叹索居。遥知兄及弟，只有泪如珠。踏雪寻诗句，循田得潦馀。归时属二子，亟为报僧庐。
布帷
作者：释函可
朝代：明

世事凭兹隔，高眠梦亦空。青编落枕上，白日在山中。此外无宁处，何人可与同。有时开放入，溪月并松风。
广中
作者：释函可
朝代：明

出门又过半年期，独夜心情黯自悲。乡梦似随风雨入，归程仍为甲兵迟。一生未了嵩间泪，万里长萦涧畔思。想得生还重见面，几人欢动藕花池。
广陵感赋
作者：释函可
朝代：明

旧堤杨柳不成裁，劫火经今五十回。瓦碎尚馀香粉腻，市喧疑是野魂哀。高飞独羡扬州鹤，倚杖难寻月观梅。祇为繁华易消落，遍将清泪点寒灰。
庭前孤雁四首
作者：释函可
朝代：明

缯缴满天地，空门亦有忧。暂依庭草宿，敢望渚芦游。梦想洲前侣，魂惊塞上秋。预愁霜雪苦，不得到罗浮。可是笼中物，高飞不自繇。鼎烹何足恨，纲解转添愁。独叫黄沙远，频行竹径幽。主人情意重，岂为稻粱谋。塞草青易白，堂阶日又曛。自存湖海志，聊共鹜鹅群。俯首随人语，凄声独我闻。旧行不可问，肠断万重云。仰天如欲诉，侧首听鸣砧。影只月常照，力微风易侵。祸深曾作字，愁绝少知音。久矣云霄黯，何须寄上林。
庭前孤雁四首·其一
作者：释函可
朝代：明

缯缴满天地，空门亦有忧。暂依庭草宿，敢望渚芦游。梦想洲前侣，魂惊塞上秋。预愁霜雪苦，不得到罗浮。
庭前孤雁四首·其三
作者：释函可
朝代：明

塞草青易白，堂阶日又曛。自存湖海志，聊共鹜鹅群。俯首随人语，凄声独我闻。旧行不可问，肠断万重云。
庭前孤雁四首·其二
作者：释函可
朝代：明

可是笼中物，高飞不自繇。鼎烹何足恨，纲解转添愁。独叫黄沙远，频行竹径幽。主人情意重，岂为稻粱谋。
庭前孤雁四首·其四
作者：释函可
朝代：明

仰天如欲诉，侧首听鸣砧。影只月常照，力微风易侵。祸深曾作字，愁绝少知音。久矣云霄黯，何须寄上林。
开原
作者：释函可
朝代：明

颓垣荒草乱云横，野老仍传五国城。欲拟招魂愁漠漠，何人能听杜鹃声。
开经日遥祝檀那卢太翁太夫人双寿
作者：释函可
朝代：明

火宅初离望转奢，何人等与白牛车。卢公传法灯千燄，庞老齐眉佛一家。曾嘱王臣山上会，新开龙藏海东涯。人天百万欢同祝，遥献优昙一朵花。
张太守入山
作者：释函可
朝代：明

何事辽阳太守来，乱嘶五马向荒莱。漫拖草履筇扶出，竟把山门雪踏开。閒话无过四五句，寒泉连递两三杯。极怜庭树乌惊起，一直穿云去不回。
张弥茂赠红褐禅衣
作者：释函可
朝代：明

空囊不羞涩，犹自念僧寒。顿使贫儿富，能令白骨丹。雪埋深易见，血洒湿难乾。且得残冬过，何如破衲安。
弼臣病阻白门两次寄书并诗因成二章兼次其韵
作者：释函可
朝代：明

惊传一纸到辽阳，旧国楼台种白杨。我友尽亡惟汝在，而师更苦复余伤。孤舟卧老长干月，破衲披残大漠霜。共是异乡生死隔，西风吹泪不成行。两度书来僧正眠，石头仍系孝廉船。交情尚拟还乡曲，病骨先残出塞前。旧阁遗经难可问，覆巢馀卵复谁怜。幸留花雨沾新冢，始信雷峰别有天。
弼臣病阻白门两次寄书并诗因成二章兼次其韵·其二
作者：释函可
朝代：明

两度书来僧正眠，石头仍系孝廉船。交情尚拟还乡曲，病骨先残出塞前。旧阁遗经难可问，覆巢馀卵复谁怜。幸留花雨沾新冢，始信雷峰别有天。
往辽阳二首
作者：释函可
朝代：明

满头短发自离披，正好团圞又别之。莫讶一挑霜雪重，袈裟还裹故人诗。平生作戏几逢场，每笑河流尽日忙。最是云閒閒不住，又随风雪过辽阳。
往辽阳二首·其一
作者：释函可
朝代：明

满头短发自离披，正好团圞又别之。莫讶一挑霜雪重，袈裟还裹故人诗。
往辽阳二首·其二
作者：释函可
朝代：明

平生作戏几逢场，每笑河流尽日忙。最是云閒閒不住，又随风雪过辽阳。
得九成弟书
作者：释函可
朝代：明

双鱼夜到鸭江滨，先代弓裘不可论。骨肉尽凋馀两弟，诗书能复让他人。须知佛法无多子，那见儒冠定误身。但自莫惭世出世，临风三嘱泪犹频。
得光半雪盛二公书
作者：释函可
朝代：明

曾随花雨即分裾，共效杨岐力有馀。一夜几深塞下雪，十年才接岭南书。菩提坛下心难了，苛子林中月久疏。闻道琼崖鞋踏破，不将沉水寄荒居。
得千山诸老信
作者：释函可
朝代：明

千山人有信，望我到山中。昨日满山雪，山风吹又空。松枝当户入，石径与天通。何得穿双屐，寻幽处处穷。
得博罗信三首
作者：释函可
朝代：明

八年不见罗浮信，阖邑惊闻一聚尘。共向故君辞世上，独留病弟哭江滨。白山黑水愁孤衲，国破家亡老逐臣。纵使生还心更苦，皇天何处问原因。莫怨穹苍太不仁，万方此日总成尘。恩深累代心何憾，命尽全家泪又新。残日沉山犹望旦，落花辞榭永无春。寻思最苦身仍在，黯黯风沙愁杀人。长边独立泪潸然，点点田衣溅血鲜。半壁山河愁处尽，一家骨肉梦中圆。古榕堤上生秋草，浮碇冈头断晓烟。见说华台云片片，残枝犹有夜啼鹃。
得博罗信三首·其一
作者：释函可
朝代：明

八年不见罗浮信，阖邑惊闻一聚尘。共向故君辞世上，独留病弟哭江滨。白山黑水愁孤衲，国破家亡老逐臣。纵使生还心更苦，皇天何处问原因。
得博罗信三首·其三
作者：释函可
朝代：明

长边独立泪潸然，点点田衣溅血鲜。半壁山河愁处尽，一家骨肉梦中圆。古榕堤上生秋草，浮碇冈头断晓烟。见说华台云片片，残枝犹有夜啼鹃。
得博罗信三首·其二
作者：释函可
朝代：明

莫怨穹苍太不仁，万方此日总成尘。恩深累代心何憾，命尽全家泪又新。残日沉山犹望旦，落花辞榭永无春。寻思最苦身仍在，黯黯风沙愁杀人。
得友沧江南信
作者：释函可
朝代：明

灯前忽接江南信，未拆先惊喜复疑。大漠到来三易岁，白门死却几相知。两人心事六千里，片纸书题九月时。捧读从头亲切语，一天冰雪见须眉。
得姚雪庵书
作者：释函可
朝代：明

暮钟破寺逢君处，瓦钵浮桥乞食归。别久不知生与死，书来三读是耶非。鹅城细雨怀孤衲，雁碛残魂忆下帏。见说弟昆齐向道，何年同掩旧山扉。
得寒还札
作者：释函可
朝代：明

敢向寒边叹索居，衰残难执化人裾。曾同一窖终怜雪，已到中天却寄书。生死既分情倍切，去留虽异罪仍俱。竹林未便成荒棘，珍重逢人莫谩歔。
得张觐仲书
作者：释函可
朝代：明

忽惊天上寄来书，火尽西园一木馀。苜蓿有根开绛帐，芙蓉无蒂碎香车。儒门淡泊思灵鹫，芸阁荒颓泣蠹鱼。垄草尚沾半子泪，雪中翘首几踌躇。
得我存长安寄来书用前韵
作者：释函可
朝代：明

行后予方觉，书来泪又频。到天还忆友，一路但依人。并罪归何碍，携霜散所亲。不须回白首，去住总皇仁。
得木公手字
作者：释函可
朝代：明

爱我知偏重，知予乃独深。时时施药石，事事入肝心。死骨必思肉，顽皮尚受针。明知此不可，又作感恩吟。
得柱江书并诗因怀与治伯玉季纳诸昆季
作者：释函可
朝代：明

曾看舞象大江秋，一礼袈裟意莫俦。短铗那知湖海阔，空囊欲揽地天愁。燕歌一夜悲沙漠，鹤梦千年返石头。桃叶无情潮寂寞，何时花底共登楼。
得浴予叔书
作者：释函可
朝代：明

年过八十兵戈后，一纸蝇头手自书。云外阿玄犹未死，眼前小隐已无馀。青衫裹骨归荒冢，黄口依人失故庐。郭外遗田祠内主，几回洒血染残裾。
得石云居诗文
作者：释函可
朝代：明

尚论贵只眼，平生于此深。共传迁史笔，谁谅许衡心。后死亦无恨，斯文未丧今。遥怜孤子意，山水有知音。
得耀寰札
作者：释函可
朝代：明

相见亦常事，相离费苦思。翻怜三岁过，未了一生疑。函泪遥相寄，关心久已知。长安春梦好，犹自绕冰池。
得苏筑堡中信却寄
作者：释函可
朝代：明

一纸新传趁晓风，又添寒泪洒虚空。雪中一衲朋难共，饭后无钟我亦穷。胥靡忍饥存海岸，武丁曾梦到关东。他年纵有图形至，只恐愁多貌不同。
德公约分半榻兼许春来代营茆屋
作者：释函可
朝代：明

见我孤贫此念深，把茆无计冷风侵。夜长许共维摩榻，福薄难消长者金。枵腹尚能留瓦钵，残躯只合撇空林。未曾得罪从飘泊，况续馀生直到今。
心
作者：释函可
朝代：明

吟到先生不可名，一钩新月挂三星。破颜自此成多事，断臂徒然卒未宁。魔佛拣开知梦幻，贤奸混合亦顽冥。只今面目归何处，大雪绥绥下朔庭。
心公书来寄乾笋一觔不到天公书来寄乾笋一觔半又不到戏成
作者：释函可
朝代：明

十载檀栾梦不成，此君虽死怯山行。自怜福薄甘心饿，犹幸书来两见名。
心公以桂花糖寄山中
作者：释函可
朝代：明

十载桂林消息断，何缘花气满烟岚。春来定借维摩榻，金粟如来许共参。
心公移寓木公舍得子二首
作者：释函可
朝代：明

旧宫深锁土墙低，书卷荒凉俎豆泥。见说北郊夫子在，三迁直向雪边栖。相依庑下朔风吹，更截牛衣为裹儿。想得高堂寒夜梦，拨开深雪自含饴。
心公移寓木公舍得子二首·其一
作者：释函可
朝代：明

旧宫深锁土墙低，书卷荒凉俎豆泥。见说北郊夫子在，三迁直向雪边栖。
心公移寓木公舍得子二首·其二
作者：释函可
朝代：明

相依庑下朔风吹，更截牛衣为裹儿。想得高堂寒夜梦，拨开深雪自含饴。
忆丽中法兄
作者：释函可
朝代：明

阔别何年思杳茫，一声孤雁泪淋？。想当乱极悲亲在，共爱恩深见国亡。书信竟无通远塞，烽烟曾否到禅房。旧时相识多新鬼，只恐身存已断肠。
忆丽中法兄
作者：释函可
朝代：明
体裁：七言律诗

阔别何年思杳茫，一声孤雁泪淋�。想当乱极悲亲在，共爱恩深见国亡。书信竟无通远塞，烽烟曾否到禅房。旧时相识多新鬼，只恐身存已断肠。
忆双柏林
作者：释函可
朝代：明

双柏林中古佛居，东官城外血成渠。于今纵到无寻处，更有何人读旧书。
忆古松堂
作者：释函可
朝代：明

门外鸾溪面面山，古松正对第三间。只今纵到翻经处，松亦苍颜我老颜。
忆庾岭
作者：释函可
朝代：明

岭头一步他乡路，夹路梅花送马蹄。却恨当年轻踏过，如何不信鹧鸪啼。
忆故山梅
作者：释函可
朝代：明

不如此地雪花多，月落村头可奈何。翠羽无声魂已碎，梦中蝴蝶泪成河。
忆昔
作者：释函可
朝代：明

忆昔君初至，难分喜与悲。天边亲杖屦，雪底见须眉。屡读三都赋，相为一字师。自今酬唱隔，布袋有遗诗。
忆暮春同阿字诸子游千山
作者：释函可
朝代：明

到处青山尽有名，大家抖却旧乡情。溪边觅路花千树，驴背迎人鸟一声。石顶松风凭管领，峰头诗句任交横。于今竹杖萧萧去，又向何山踏雪行。
忆曹溪
作者：释函可
朝代：明

满界萤飞说是灯，溪河半滴饮何曾。肉身纵在肠应断，既哭苍生又哭僧。
忆江南
作者：释函可
朝代：明

江南高座寺，前对雨花台。台上春风拂面来，参差杨柳花竞开。黄莺百啭我心哀，忽忆故山村底梅。今年绝漠冰雪堆，发白面皱骨欲摧。村底无梅不归去，却忆高座听莺语。
忆浮碇冈
作者：释函可
朝代：明

浮碇冈头失敝庐，空传故里是尚书。人民城郭全非旧，只好榕溪水自如。
忆白鹤峰
作者：释函可
朝代：明

东坡去后鹤峰寒，遗像空瞻庙又残。见说合江楼尚在，何年重上泪漫漫。
忆耳叔弟二首
作者：释函可
朝代：明

抱病多年苦未瘳，那堪茕独一身留。黄沙万里休余念，白骨全家赖尔收。旧阁遗编鱼腹饱，空天落月雁声愁。相逢恐是他生事，极目鸰原泪自流。黑雨屯风折紫荆，生离死别不胜情。尚书冢上凭谁扫，逐客天边恨未烹。先代箕裘应弃置，故园狐鼠任纵横。从今好把袈裟搭，长礼无忧古佛名。
忆耳叔弟二首·其一
作者：释函可
朝代：明

抱病多年苦未瘳，那堪茕独一身留。黄沙万里休余念，白骨全家赖尔收。旧阁遗编鱼腹饱，空天落月雁声愁。相逢恐是他生事，极目鸰原泪自流。
忆耳叔弟二首·其二
作者：释函可
朝代：明

黑雨屯风折紫荆，生离死别不胜情。尚书冢上凭谁扫，逐客天边恨未烹。先代箕裘应弃置，故园狐鼠任纵横。从今好把袈裟搭，长礼无忧古佛名。
忆钟山
作者：释函可
朝代：明

钟山野草恨茫茫，寝殿无人只有霜。谷里长松三百万，枕边犹自郁苍苍。
忆黄花堂
作者：释函可
朝代：明

三亩离支一亩塘，长松千尺列成行。主人犹自不归去，野草空馀薜荔墙。
念旧
作者：释函可
朝代：明

对影高歌又一篇，一篇歌罢一凄然。子期死后琴声在，流水高山自岁年。
怀丁善甫
作者：释函可
朝代：明

苦留短发近如何，无地堪容挂绿蓑。山月楼台愁梦断，江花儿女悔情多。幸存料自修文冢，愤死凭谁弃草坡。天外故人心未改，西风斜雨念残荷。
怀侍者
作者：释函可
朝代：明

从师出塞一年期，几度山前暗泪滋。知尔旧乡情倍切，梦中白发两垂垂。
怀关起皋
作者：释函可
朝代：明

十亩池塘百尺松，长桥曲曲度疏钟。庵前月少孤僧影，堤畔苔侵野鹤踪。佛手香残凋木笔，马牙烟冷坠荷蜂。只愁第宅皆新主，燕子归来亦不容。
怀匡庐
作者：释函可
朝代：明

鸾溪溪畔归宗寺，松下何人尚掩扉。闻道几峰云散尽，祇应如旧瀑花飞。
怀区启图
作者：释函可
朝代：明

三代论交有几人，十年不见转成尘。肯将白眼看他世，无复青山置此身。只字俱堪存梵箧，五灯终恨误儒绅。诃林旧社知荒草，雪满关河泪满巾。
怀千山诸子
作者：释函可
朝代：明

野衲还山去，深居第几重。遥知岩石侧，犹有汉唐松。施食下林雀，安禅护洞龙。寄言诸老宿，春晓待飞筇。
怀华首
作者：释函可
朝代：明

山中兄弟几人留，料得堂前草已秋。欲把尺书凭雁足，又愁飞不到罗浮。
怀华首台
作者：释函可
朝代：明

台高容易动相思，岁暮应愁塞上儿。想得东溪溪石畔，梅花须发斫残枝。
怀友沧师
作者：释函可
朝代：明

托迹长干里，能无车马喧。世人来问法，远戍独怀恩。定有花侵案，应知月到门。菊英已堪把，日夕对谁飧。
怀城中诸公
作者：释函可
朝代：明

只在边尘里，年年老别离。冰霜原共苦，山水岂余私。有命荷皇泽，无家感佛慈。愿言各努力，庶足慰相思。
怀堡中左氏诸兄弟二首
作者：释函可
朝代：明

埙篪应向雪中吹，犹喜城边见左思。料得鹡鸰原上泪，未曾秋到已先披。弟兄何处采山薇，白雪空多岂疗饥。颇恨年年沙上雁，秋来偏自向南飞。
怀堡中左氏诸兄弟二首·其一
作者：释函可
朝代：明

埙篪应向雪中吹，犹喜城边见左思。料得鹡鸰原上泪，未曾秋到已先披。
怀堡中左氏诸兄弟二首·其二
作者：释函可
朝代：明

弟兄何处采山薇，白雪空多岂疗饥。颇恨年年沙上雁，秋来偏自向南飞。
怀大翁
作者：释函可
朝代：明

诗满奚囊麦满篝，别才几日忽惊秋。只疑弟劝兄酬处，白水山花一片愁。
怀寒还
作者：释函可
朝代：明

数载交游一瞬休，计程应说到皇州。乡关重雾难回首，何处霜风不是愁。
怀岭南
作者：释函可
朝代：明

双泪纷纷洒大荒，弟兄叔侄转难忘。不知岭海风波后，若个犹存若个亡。
怀恰好禅人
作者：释函可
朝代：明

年年约我来山住，我到山中尔又行。想得医巫闾上雪，也将榾柮自烧铛。
怀我存
作者：释函可
朝代：明

昨夜风吹雪，谁边落更多。最怜愁与老，安得笑还歌。范叔寒如此，陶公兴若何。明朝采残菊，著屐定相过。
怀戴公
作者：释函可
朝代：明

共是冰霜一见难，新诗犹得寄禅关。月明乘兴来相访，又恐途中兴尽还。
怀旧有感八首
作者：释函可
朝代：明

孤吟必忆君，一忆一回老。泪滴王维句，劝君苦不早。我生苦忆君，我死人必忆。胡为眼前光，日日成虚掷。死去悲已迟，生存欢未极。悲欢共一时，速哉各努力。从君百千能，从君百千识。双眼倚云天，到底泪一滴。口说遍河沙，毛发不得力。人即任君欺，君欺君何益。见人手自遮，千百幻何极。人去手自扪，一点光历历。无病有千春，病来在呼吸。细碎简平生，收拾将何及。好日信无多，良会诚难值。切莫俟其时，始叹空相识。
怀旧有感八首·其一
作者：释函可
朝代：明

孤吟必忆君，一忆一回老。泪滴王维句，劝君苦不早。
怀旧有感八首·其七
作者：释函可
朝代：明

无病有千春，病来在呼吸。细碎简平生，收拾将何及。
怀旧有感八首·其三
作者：释函可
朝代：明

死去悲已迟，生存欢未极。悲欢共一时，速哉各努力。
怀旧有感八首·其二
作者：释函可
朝代：明

我生苦忆君，我死人必忆。胡为眼前光，日日成虚掷。
怀旧有感八首·其五
作者：释函可
朝代：明

口说遍河沙，毛发不得力。人即任君欺，君欺君何益。
怀旧有感八首·其八
作者：释函可
朝代：明

好日信无多，良会诚难值。切莫俟其时，始叹空相识。
怀旧有感八首·其六
作者：释函可
朝代：明

见人手自遮，千百幻何极。人去手自扪，一点光历历。
怀旧有感八首·其四
作者：释函可
朝代：明

从君百千能，从君百千识。双眼倚云天，到底泪一滴。
怀李鍊师
作者：释函可
朝代：明

故乡到去想全非，恨不当年拔宅飞。逢著相知棋莫看，西风华表待君归。
怀栖贤寺
作者：释函可
朝代：明

破寺残年幸不孤，几人灯下共围垆。不知五老峰前雪，得及天山一半无。
怀梁弼臣
作者：释函可
朝代：明

曾寻弥勒许同龛，分手人间便不堪。一木自难支半壁，三徵终不受华簪。云山已破家何在，心胆还馀面莫惭。数亩荒塘天悔祸，尚期携竹共双柑。
怀梁渐子
作者：释函可
朝代：明

岭海于今信有渠，寂寥扬子病相如。国人已恐歌黄鸟，诗卷曾无寄白鱼。马革纵能饶瘦骨，鹿门何处隐柴车。他年得返皈龙洞，惟索穷愁旧著书。
怀梁非馨
作者：释函可
朝代：明

廿年作客白门秋，辛苦还家短发留。半壁又虚惟裂眦，匝天何处可埋头。文章自合随身老，贫贱除非到死休。绝塞忽思酬唱地，西湖有月大如瓯。
怀江南
作者：释函可
朝代：明

灵谷无松虚夜月，台城有草照青燐。多情最是秦淮鼓，梦里声声到海滨。
怀白下
作者：释函可
朝代：明

欲寄音书道路长，霜风惊梦思茫茫。惠州此日真天上，却望江南是故乡。
怀罗浮
作者：释函可
朝代：明

铁桥西畔即吾家，回首黄云万叠遮。四百峰峰皆有梦，空从笛里见梅花。
怀苏筑
作者：释函可
朝代：明

煮泉方自酌，怀尔得诗题。料是开窗看，无人雪一溪。句从寒处索，物向悟边齐。但望空林霁，知余来踏泥。
怀苏筑
作者：释函可
朝代：明

相思只在海之涯，共是飘流垫雪沙。到处谈经吾有钵，对天弹铗尔无家。树寒夜绕徒三匝，腹饿空扪剩五车。但愿上苍长雨粟，从今更不用天花。
怀苗鍊师
作者：释函可
朝代：明

一度关门便是仙，才经两月已千年。鹤飞纵有归来日，只恐人民未必然。
怀薪夷
作者：释函可
朝代：明

长剑萧萧短后衣，平生一诺去如飞。千人性命天何惜，壮士心肝泪亦挥。狂态岂宜依辇毂，孤身无复访庭闱。边风寂历添愁思，秋月圆时望尔归。
怀还山诸子
作者：释函可
朝代：明

去岁雪中谈岁暮，只今岁暮夜空长。纵然未到家山去，一路梅花也自香。
怀邝湛若
作者：释函可
朝代：明

雨雪弥天却忆公，乡关无路问冥鸿。行藏半在梅花里，事业空归楮叶中。已恐须眉能作祟，只疑笔墨化为虹。此身不共沧波去，更对何人理旧桐。
怀陈子
作者：释函可
朝代：明

十日不来凉又到，预愁衣薄不禁秋。风吹禾黍人行处，疑尔相随老比丘。
怀陈燮
作者：释函可
朝代：明

长缨欲请恋荷衣，踯躅长途剑屡挥。亲老有身难许国，天倾无地可扃扉。乘槎瘴海空相吊，谪戍寒边苦未归。朋好已稀须已白，不知何处奉慈帏。
怀顾家楼
作者：释函可
朝代：明

几年挂锡石桥头，屋角梅花尽意留。多少幽人尚翘首，可怜明月下前楼。
怅望
作者：释函可
朝代：明

苍狗白衣瞬息中，况闻五岭满刀弓。亲朋敢望今谁在，城郭应知到处空。苏子堤边尸藉草，越王台上鸟呼风。纵令万里馀残魄，那得音书到海东。
思千山
作者：释函可
朝代：明

咫尺白云隔，千山未许游。前王曾驻跸，幽客几埋头。洞壑愁中见，烟岚梦里收。可怜溪上水，万古自空流。
思友
作者：释函可
朝代：明

知己良非易，何时不可亲。况当流离际，举目两三人。杯水必同聚，空谈亦有神。毋论朝及夕，相与烂天真。
恭和栖贤法兄奉怀本师老人韵
作者：释函可
朝代：明

双锡香岩望又虚，柏林回忆侍巾初。雁翎各散予偏远，狮乳同餐尔自馀。五石城边音寂寂，万松坪下步徐徐。会须连袂依霜鬓，未必罗浮剩旧庐。
悼骡三首
作者：释函可
朝代：明

淡泊幸相守，残躯赖尔扶。忽然辞我去，愈觉一僧孤。牛骥嫌同皂，风沙怯远途。自今能解脱，含泪奠生刍。一钵同行乞，三年不厌贫。崎岖劳曲折，雨雪共酸辛。何忍抛愁骨，翻如失故人。言寻旧竹杖，彳亍更谁亲。所苦不能待，春深老渐长。殊形宁受畜，驯性最难忘。沟壑尔先俟，冰霜我独尝。伤心惟闭户，咫尺即羊肠。
悼骡三首·其一
作者：释函可
朝代：明

淡泊幸相守，残躯赖尔扶。忽然辞我去，愈觉一僧孤。牛骥嫌同皂，风沙怯远途。自今能解脱，含泪奠生刍。
悼骡三首·其三
作者：释函可
朝代：明

所苦不能待，春深老渐长。殊形宁受畜，驯性最难忘。沟壑尔先俟，冰霜我独尝。伤心惟闭户，咫尺即羊肠。
悼骡三首·其二
作者：释函可
朝代：明

一钵同行乞，三年不厌贫。崎岖劳曲折，雨雪共酸辛。何忍抛愁骨，翻如失故人。言寻旧竹杖，彳亍更谁亲。
慈航偶成二首
作者：释函可
朝代：明

曲录偏容老罪夫，天山从此辟荒芜。请看自古传灯者，问道曾来九译无。百匝毡裘竞献酥，杖头指处朔风驱。介夫若见绫千尺，会写长边说法图。
慈航偶成二首·其一
作者：释函可
朝代：明

曲录偏容老罪夫，天山从此辟荒芜。请看自古传灯者，问道曾来九译无。
慈航偶成二首·其二
作者：释函可
朝代：明

百匝毡裘竞献酥，杖头指处朔风驱。介夫若见绫千尺，会写长边说法图。
慰戴三病
作者：释函可
朝代：明

三日不相见，惊闻伏枕忧。尪羸力已竭，号泣意无尤。未识趋庭乐，弥深陟屺愁。春残风尚劲，珍重夜添裯。
慰桂居士
作者：释函可
朝代：明

明知是幻复何忧，生灭从他海上沤。竹院相过应不远，何妨竟日为淹留。
慰病客
作者：释函可
朝代：明

身如浮沫命如烟，老少繇来别后先。莫怨他乡归不得，人间处处达黄泉。
慰老僧病
作者：释函可
朝代：明

眼看几日春将至，向道残年病可哀。未到百龄何足虑，独怜彭祖已成灰。
戊戌元旦
作者：释函可
朝代：明

一茎白发荷皇仁，况值年年帝里春。千顶曙光云外出，二陵王气雪边新。放流久已成乡土，老大无拘只病身。是处有山容我住，桃花翻笑洞中人。
戏似阿字
作者：释函可
朝代：明

只将匡岳纸三张，此外何曾半瓣香。江月江烟兼塞雪，等閒收拾满空囊。
戏效读曲歌体六章
作者：释函可
朝代：明

辛苦道傍井，辘轳无停时。行路日千百，若个心相知。捶碎檐前钟，十年刚把手，此别更难逢。揖谢檐前钟，幸渠话未终，话终泣何穷。盘中堆红炭，炭热人亦聚，炭销人亦去。人去留不住，住亦无意绪。炭热盘不觉，炭销盘不知。劝君且住不须去，盘当再热时。大雪不得食，野雉马前飞。少年惜泥弹，只用马鞭捶。鞭捶死亦苦，其柰腹中饥。
戏效读曲歌体六章·其一
作者：释函可
朝代：明

辛苦道傍井，辘轳无停时。行路日千百，若个心相知。
戏效读曲歌体六章·其三
作者：释函可
朝代：明

揖谢檐前钟，幸渠话未终，话终泣何穷。
戏效读曲歌体六章·其二
作者：释函可
朝代：明

捶碎檐前钟，十年刚把手，此别更难逢。
戏效读曲歌体六章·其五
作者：释函可
朝代：明

炭热盘不觉，炭销盘不知。劝君且住不须去，盘当再热时。
戏效读曲歌体六章·其六
作者：释函可
朝代：明

大雪不得食，野雉马前飞。少年惜泥弹，只用马鞭捶。鞭捶死亦苦，其柰腹中饥。
戏效读曲歌体六章·其四
作者：释函可
朝代：明

盘中堆红炭，炭热人亦聚，炭销人亦去。人去留不住，住亦无意绪。
我存晓过
作者：释函可
朝代：明

春来安得到柴扉，望断孤云更不飞。寒泪满眶无地洒，却将数点湿僧衣。
戴三移居铁岭
作者：释函可
朝代：明

既在大荒外，何须近郭居。避人宁信虎，奉母并携书。药厌韩康卖，田随桀溺锄。料当雪霁后，曝背一思余。
戴公以湖笔松茗见寄赋谢
作者：释函可
朝代：明

夜鬼年年哭未休，江郎五色漫相投。思君此日情方渴，自煮新茶老赵州。
戴子卖衣买粟
作者：释函可
朝代：明

昔日豪华子，挥金如粪泥。举箸常千命，山海罗珍奇。宾客归必醉，僮仆厌甘肥。一朝窜绝域，无食但解衣。解衣衣复贱，粒米如玉饴。身口择所急，未寒先疗饥。己饥尚可忍，所苦妻与儿。老僧有破衲，朝夕幸得披。仰面看皇天，霜雪不能飞。
戴孝臣从堡中来访四首
作者：释函可
朝代：明

忆昔相逢古佛家，今朝何意共天涯。莫将辽海三冬雪，去比江南二月花。祇因舞彩换袈裟，曾见圆通老作家。寒雪一瓢应羡我，何时重驭白牛车。但将菽水慰而亲，自在尘中不惹尘。不见当年卢行者，猎人队里易藏身。倚闾双眼望边城，患难应添舐犊情。归去穹庐风雪际，团圞正好话无生。
戴孝臣从堡中来访四首·其一
作者：释函可
朝代：明

忆昔相逢古佛家，今朝何意共天涯。莫将辽海三冬雪，去比江南二月花。
戴孝臣从堡中来访四首·其三
作者：释函可
朝代：明

但将菽水慰而亲，自在尘中不惹尘。不见当年卢行者，猎人队里易藏身。
戴孝臣从堡中来访四首·其二
作者：释函可
朝代：明

祇因舞彩换袈裟，曾见圆通老作家。寒雪一瓢应羡我，何时重驭白牛车。
戴孝臣从堡中来访四首·其四
作者：释函可
朝代：明

倚闾双眼望边城，患难应添舐犊情。归去穹庐风雪际，团圞正好话无生。
所闻
作者：释函可
朝代：明

所闻未必虚，我心不可存。所闻未必实，我心安可存。天道无一至，人事有同还。我自处其平，得失无悲欢。
手
作者：释函可
朝代：明

万里空拳出塞时，一枝竹杖不相携。翻云覆雨看人世，运水搬柴学祖师。龙藏搜穷没可把，凤楼修就亦奚为。只今两肘捉襟见，黄叶拈来诳小儿。
披裘
作者：释函可
朝代：明

顽石冻不裂，雪多山更幽。十年冰里过，此日披羊裘。
担水者
作者：释函可
朝代：明

往来馀五里，风雪到更深。欲趁蛟龙卧，宁愁魍魉侵。丝丝尽彼力，滴滴感余心。因忆旧山上，飞泉到釜鬵。
拈笔寄木公
作者：释函可
朝代：明

去年相约莫题诗，收拾残生过好时。白雪下来山又冷，不禁孤寺远相思。
招山中诸老
作者：释函可
朝代：明

传言入云去，劝汝下云间。且看主人意，暂抛水石间。此心无近世，随地足深山。莫学高峰老，频年坐死关。
招诸公入社诗十首 其一 招不二先生
作者：释函可
朝代：明

三扣先生知不知，残僧亦有胆堪披。莲花一瓣归来好，上帝年来只掩扉。
招诸公入社诗十首 其七 招丁仙
作者：释函可
朝代：明

归来莫羡海天宽，眼见天倾海亦乾。纵此社开时可到，千年那得一人存。
招诸公入社诗十首 其三 招青草
作者：释函可
朝代：明

一寸青青自耐霜，茂陵骊岳总茫茫。黄尘不独埋红粉，社里莲花比尔香。
招诸公入社诗十首 其九 招沙子
作者：释函可
朝代：明

大地茫茫一聚尘，我来扑面尔先迎。他时片骨知堪托，莫使沉埋见月明。
招诸公入社诗十首 其二 招雪蛆
作者：释函可
朝代：明

冰作肝肠我作邻，爱君清冷绝纤尘。死生欲了三冬事，只恐寒消不耐春。
招诸公入社诗十首 其五 招狂封
作者：释函可
朝代：明

三韩总是尔封疆，黼哻能留只一方。洪范遗编存布袋，归来别有好商量。
招诸公入社诗十首 其八 招石人
作者：释函可
朝代：明

松麈招来好论心，怜君独自立高岑。攒眉欲去非关酒，只恐愁多抱尔沉。
招诸公入社诗十首 其六 招冰鬼
作者：释函可
朝代：明

白水青波是旧身，夜深惟许尔相亲。衲衣一片寒侵髓，不久当为若辈人。
招诸公入社诗十首 其十 招镇君
作者：释函可
朝代：明

聪明正直亦前因，五戒曾闻授岳神。我到冀营君是主，净除庭雪待风轮。
招诸公入社诗十首 其四 招子规
作者：释函可
朝代：明

乾坤千古总糊涂，何事年年带血呼。只有莲花归处好，凤凰山上亦荒芜。
招诸公入社诗十首·招不二先生
作者：释函可
朝代：明

三扣先生知不知，残僧亦有胆堪披。莲花一瓣归来好，上帝年来只掩扉。冰作肝肠我作邻，爱君清冷绝纤尘。死生欲了三冬事，只恐寒消不耐春。一寸青青自耐霜，茂陵骊岳总茫茫。黄尘不独埋红粉，社里莲花比尔香。乾坤千古总糊涂，何事年年带血呼。只有莲花归处好，凤凰山上亦荒芜。三韩总是尔封疆，黼哻能留只一方。洪范遗编存布袋，归来别有好商量。白水青波是旧身，夜深惟许尔相亲。衲衣一片寒侵髓，不久当为若辈人。归来莫羡海天宽，眼见天倾海亦乾。纵此社开时可到，千年那得一人存。松麈招来好论心，怜君独自立高岑。攒眉欲去非关酒，只恐愁多抱尔沉。大地茫茫一聚尘，我来扑面尔先迎。他时片骨知堪托，莫使沉埋见月明。聪明正直亦前因，五戒曾闻授岳神。我到冀营君是主，净除庭雪待风轮。
招高一戴三同过北里喜剌翁春侯至兼订后会
作者：释函可
朝代：明

出门定向北郊行，半路招呼冷弟兄。群雁嗷嗷添鹤唳，幽兰馥馥共藜羹。嗟予岭海梅花梦，羡汝池塘春草生。薄暮曰归重订约，无过隔日足离情。
接与治书
作者：释函可
朝代：明

平生相识满天地，此日何人片纸来。数点泪弹浸墨迹，几年梦去绕梅开。土田儿女终浮沫，文字心肝总祸胎。世事一番君已见，莫将白发殉黄埃。
接乡书二首
作者：释函可
朝代：明

乡国久无望，仍存劫火馀。泪流双眼尽，得见故人书。片纸来天外，封题自广州。开函不敢读，一字一生愁。
接乡书二首·其一
作者：释函可
朝代：明

乡国久无望，仍存劫火馀。泪流双眼尽，得见故人书。
接乡书二首·其二
作者：释函可
朝代：明

片纸来天外，封题自广州。开函不敢读，一字一生愁。
接亦非书
作者：释函可
朝代：明

两片云飘各不知，忽闻万里话相思。开缄看取行行泪，多少胸中不尽词。
接元白书物却寄
作者：释函可
朝代：明

天涯珍重数行馀，问道何因到瞎驴。得罪以来全丧我，一飧之外总由渠。弓刀市上收残影，风雨楼头简旧书。见说江南无所有，一枝犹得寄巫闾。
接尔珍书
作者：释函可
朝代：明

索笑堂中客，十年塞外居。主人犹不忘，遥寄八行书。
接本师书并衣杖诸物
作者：释函可
朝代：明

开缄百拜泪淋漓，万里叮咛塞上儿。饮水几人顽最苦，烧香七处远应知。寄衣只为冰霜冷，还杖须怜步履疲。话到曹溪终不可，年来多病命悬丝。
接笑峰师己丑二月札
作者：释函可
朝代：明

三年一纸到关东，江月边云万里同。研泪题诗连夜寄，不知何日达南中。
接薪夷书
作者：释函可
朝代：明

忆君良独苦，书到益伤神。众命终难活，一心不负人。何天堪问话，无地可容身。却望边关外，偏多夙所亲。
接诸公札
作者：释函可
朝代：明

屡接城中札，长为野老忧。一从入山后，半字未曾酬。
摘藤菜
作者：释函可
朝代：明

清晓鸣辘轳，携杖入芳园。中有满架藤，稠叠铺绿云。不雨色常润，无风叶自翻。圆实间深紫，灿烂吐奇文。土人不肯顾，瓜茄乃盛盘。异种生岭南，移裁东海漘。地瘠饶霜雪，弱质焉久存。一摘泪盈把，再摘心悲酸。摘密休摘疏，聊以删芜繁。轻指莫动摇，恐或伤其根。虽知冷必死，且护眼前安。昔日苏长公，题诗谪古循。诸品独见推，谓可方吴莼。予今窜远碛，旧国变荒榛。亲朋无一在，见尔如故人。柔滑淡相得，破铛煮泉新。一筐贻北里，甘苦味共分。尔藤亦不幸，处处逢逐臣。
播船坚辞大法招相随乞戒喜示
作者：释函可
朝代：明

不向天龙会里寻，空堂丈草漫沉吟。田衣独耐长边冷，铁篴横吹太古音。金色何妨三度舞，神光又见一腰深。了知处处笙歌满，休悔从前错用心。
放歌行
作者：释函可
朝代：明

斫却孤桐，凤或来止。堙却颍川，由或来洗。古无天地，高下何论。古无江河，清浊何分。我有素琴，无弦一曲。秋风乍来，声出林木。亦盗亦廉，非夷非惠。知我则希，我则何贵。泰山一拳，沧溟一勺。天日明明，亦胡能烛。
散淡花
作者：释函可
朝代：明

青茎发红葩，萧疏间山翠。厥根众瓣攒，大都菘白类。性既和且平，微苦亦有致。其味信足嘉，其名亦足纪。安得散淡人，相与长甘此。
日暮
作者：释函可
朝代：明

方悲岁逼夕阳低，寒满空山雪满溪。为忆旧居知客眼，偶怀好友得新诗。身閒幸不随人转，心苦全然著雾迷。抛却杖藜还独坐，壁灯未点暗恓恓。
早起
作者：释函可
朝代：明

残星在户月盈阶，独起披衣踏草鞋。料得城中人卧稳，蒙头敝絮掩空斋。
明藏主奉老人小影归同诸子瞻礼
作者：释函可
朝代：明

面目分明锡不飞，十年想见见还非。攒眉祇为群生苦，瞪目仍期一子归。冰雪未沾头已满，巾瓶虽远影长依。诸公莫道无言好，泥首同瞻白日辉。
明藏主闽回
作者：释函可
朝代：明

春晓辞家秋暮归，杖头偏与雁相违。去携塞雪江声冷，归散闽天月色辉。荔子乍尝思嫩蕨，麻鞋已破抖尘衣。逢人莫话西来事，万里长风泪易挥。
春前一日
作者：释函可
朝代：明

腊尽依然处海滨，寒风破衲易相亲。年来历日浑无据，未必明朝便是春。
春夜怀耳叔弟
作者：释函可
朝代：明

梦去长不到，梦来应更难。相逢愁愈惨，不为隔重关。
春雨
作者：释函可
朝代：明

春日无不可，倏忽易晴阴。春晴送远目，春阴生静深。垂帘据半榻，群动不得侵。残卷落枕头，默默横素琴。檐霤发奇响，欲洗无尘襟。风铃湿不鸣，禽鸟息高林。耳目乃森肃，今古同幽寻。孤吟从中来，古木助清音。雨止籁俱寂，悠然获我心。我心岂由物，遇物屡悲欣。起觅已无端，微云散遥岑。
晓钟二首
作者：释函可
朝代：明

夜寒愁思独纷纷，梦入浮山几片云。清晓无端一百八，数声犹在旧乡闻。晓钟敲动未开关，山鸟惊飞不出山。一任穿林还度壑，莫流馀响到人间。
晓钟二首·其一
作者：释函可
朝代：明

夜寒愁思独纷纷，梦入浮山几片云。清晓无端一百八，数声犹在旧乡闻。
晓钟二首·其二
作者：释函可
朝代：明

晓钟敲动未开关，山鸟惊飞不出山。一任穿林还度壑，莫流馀响到人间。
晚兴
作者：释函可
朝代：明

死去亦閒事，奈兹朝暮寒。菊残秋色苦，僧老梵声乾。遇物皆心碎，无天好眼看。不如长闭户，趺坐夜漫漫。
晚步
作者：释函可
朝代：明

钟声随我去，隐隐度前湾。遥望深松暮，应多野鹤还。客心在秋水，微月出空山。任意缓归步，柴门不用关。
晤冠公寄呈其尊人
作者：释函可
朝代：明

十年前话大江浔，手把绨袍泪渍襟。自别以来知罪重，相思无柰感恩深。藏身苍翠人三代，绕膝斓斑玉一林。百尺长枝移远碛，梦中应见伴僧吟。
普济寺
作者：释函可
朝代：明

到此都成选佛才，嵯峨高阁倚云开。关东处处精蓝布，那得摩腾经卷来。
暂入海城还山
作者：释函可
朝代：明

入城半日便思归，归到山中日亦晖。人世几时忙得了，幸然忙不到岩扉。
暮归
作者：释函可
朝代：明

只向城西去，非关夙有期。闻歌知我至，抛卷候门时。终日惟相对，竟归亦不辞。老僧出户望，偏怪步何迟。
暮过苏筑斋留题
作者：释函可
朝代：明

原是道傍半间屋，自君到此足优游。纵令野月长相接，不得僧来也不幽。
暮钟二首
作者：释函可
朝代：明

壁灯燄短冷飕飕，独坐无人未觉愁。忽听山钟檐际落，一声声直到心头。半窗如水夜魂清，总是山寒梦不成。何似耳边声历历，烦君直响到天明。
暮钟二首·其一
作者：释函可
朝代：明

壁灯燄短冷飕飕，独坐无人未觉愁。忽听山钟檐际落，一声声直到心头。
暮钟二首·其二
作者：释函可
朝代：明

半窗如水夜魂清，总是山寒梦不成。何似耳边声历历，烦君直响到天明。
月
作者：释函可
朝代：明

一半着雪半映书，月来偏向山中庐。如何不照城中路，晓夕茫茫无缓步。
月
作者：释函可
朝代：明

人家小儿女，举头见月笑。山中老洞猿，见月一长叫。物感固自殊，明月同一照。
月
作者：释函可
朝代：明

我同明月来，一路照秋草。月到朔庭荒，人到朔庭老。
月下怀赤公
作者：释函可
朝代：明

月光如水洗虚空，人在城西金碧丛。一自龙天推出后，何曾只字到山中。
月二首
作者：释函可
朝代：明

月色本无私，水寺孤人得。长安富贵家，烧蜡如白日。月来静后多，况已刈禾黍。一望西尽头，茫茫不知处。
月二首·其一
作者：释函可
朝代：明

月色本无私，水寺孤人得。长安富贵家，烧蜡如白日。
月二首·其二
作者：释函可
朝代：明

月来静后多，况已刈禾黍。一望西尽头，茫茫不知处。
月夜雪斋同诸子赋
作者：释函可
朝代：明

奇哉吾辈犹在，绝域从他岁徂。一片月明尽看，三更霜白重铺。但能谈笑无倦，即与家乡不殊。城晓乌啼客散，天高碛冷僧孤。
有怀
作者：释函可
朝代：明

兽炭成灰冷铁猊，孤灯木佛各凄凄。已闻岭海传烽火，翻怪边城静鼓鼙。沙为雪铺寒更远，天因云幕晓尤低。松枝岁岁皆东指，弟子于今却望西。
有所思
作者：释函可
朝代：明

有所思，乃在村头三五树。树上啁啾翠羽鸣，树下美人向空语。此时山月定得闻，似解不解无伦绪。一撚愁心到夜阑，凭谁寄与长边戍，山月似归天上去。
有所思
作者：释函可
朝代：明

有所思，所思亦何益。我置君心于我心，君置我心于道侧。君心似我胡可得，北斗在南南斗北。泰山如砥平，黄河如箭直。若得君心有转移，与君重复整相思。
望医巫闾
作者：释函可
朝代：明

一片晴云万壑閒，行人立马自开颜。风沙此际还留胜，岂必罗浮是故山。
木公书来极言乾公近状同难蒙福志喜
作者：释函可
朝代：明

白昼轻裘度玉门，须眉耿耿暗声吞。此行不为乡情重，携取春风散五原。
木公以新斋成述怀诗六首寄山中依韵奉和
作者：释函可
朝代：明

何处投新句，松关日已曛。倾来千斛雪，惊起一山云。萝影枯逾瘦，泉声冻尚闻。相期春渐暖，一榻可平分。著雪心难冷，摊书道未穷。茆檐宜向日，布帽且禁风。味淡君无厌，吟寒孰与同。时应招野叟，兴发一枰中。拚是掷穷边，心休莫问天。小窗容昼景，薄粥喜朝烟。汲古终无罪，买山不用钱。倦来拳作枕，身在古皇前。担泉知不远，久息丈人机。地僻谁堪觅，庭閒鸟亦稀。但能藏海畔，何必羡渔矶。秪合长相问，？毵几衲衣。酒旆隔疏篱，无人水半卮。望云时有泪，闻鸟不胜悲。饱食閒何虑，孤眠冷莫辞。惟应与松柏，寂寞保霜姿。只在铁桥畔，寒梅绕屋花。可怜清晓梦，唤醒隔窗鸦。岁暮日逾促，乡遥愁更赊。那堪几相识，咫尺即天涯。
木公以新斋成述怀诗六首寄山中依韵奉和·其一
作者：释函可
朝代：明

何处投新句，松关日已曛。倾来千斛雪，惊起一山云。萝影枯逾瘦，泉声冻尚闻。相期春渐暖，一榻可平分。
木公以新斋成述怀诗六首寄山中依韵奉和·其三
作者：释函可
朝代：明

拚是掷穷边，心休莫问天。小窗容昼景，薄粥喜朝烟。汲古终无罪，买山不用钱。倦来拳作枕，身在古皇前。
木公以新斋成述怀诗六首寄山中依韵奉和·其二
作者：释函可
朝代：明

著雪心难冷，摊书道未穷。茆檐宜向日，布帽且禁风。味淡君无厌，吟寒孰与同。时应招野叟，兴发一枰中。
木公以新斋成述怀诗六首寄山中依韵奉和·其五
作者：释函可
朝代：明

酒旆隔疏篱，无人水半卮。望云时有泪，闻鸟不胜悲。饱食閒何虑，孤眠冷莫辞。惟应与松柏，寂寞保霜姿。
木公以新斋成述怀诗六首寄山中依韵奉和·其六
作者：释函可
朝代：明

只在铁桥畔，寒梅绕屋花。可怜清晓梦，唤醒隔窗鸦。岁暮日逾促，乡遥愁更赊。那堪几相识，咫尺即天涯。
木公以新斋成述怀诗六首寄山中依韵奉和·其四
作者：释函可
朝代：明

担泉知不远，久息丈人机。地僻谁堪觅，庭閒鸟亦稀。但能藏海畔，何必羡渔矶。秪合长相问，？毵几衲衣。
木公以新斋成述怀诗六首寄山中依韵奉和·其四
作者：释函可
朝代：明
体裁：五言律诗

担泉知不远，久息丈人机。地僻谁堪觅，庭閒鸟亦稀。但能藏海畔，何必羡渔矶。秪合长相问，�毵几衲衣。
木公以闵茶寄山中感赋
作者：释函可
朝代：明

真味在淡薄，高韵足幽情。一啜洗心胃，再啜澄神明。持瓯倚乔松，忽然生远情。江南素士宅，一别十三龄。胡为此山中，对雪漫孤评。殊品需妙制，以姓为其名。
木公寄衣
作者：释函可
朝代：明

城中寄衣来，感激泪如湍。琼玖安足报，愿勿忘饥寒。
木公新斋成题寄
作者：释函可
朝代：明

布帽荷锄自辟莱，把茆小筑近城隈。木天分取遮遗卵，藜火还将爇死灰。大雪齐腰仍蠹简，西风开口共残杯。棋枰诗草留馀隙，好待孤云出岫来。
朱姑歌
作者：释函可
朝代：明

玉叶凋兮芳草枯，恨从君兮君又徂。君已徂兮妾生胡为乎，噫，妾今日死胡为乎。
朱溪臣临行再被价窃作此奉慰并以言别
作者：释函可
朝代：明

两年飘泊石城东，垂死怜君病复同。穷鬼憎人寒不彻，黑貂诲盗数仍空。家乡路远心逾苦，海角天倾恨未终。旧社梅花看欲发，一枝惆怅老西风。
李公初度集洪福庵为陈氏披薙时重阳后一日
作者：释函可
朝代：明

昨日登临笑语亲，今来又恰趁芳辰。采将菊蕊犹堪献，赎得蛾眉始是贫。满院钟催新佛子，一天霜罩旧词臣。老僧不及笼中鸽，仍带寒云系海滨。
李公赎陈氏为尼三首
作者：释函可
朝代：明

学士行歌绩妇迎，惊回春梦起乡情。解将腰带文犀重，添得空门水月清。云鬓已随秋雾散，舞衣应逐雨花轻。翻怜冢畔青青草，不及红莲碛上生。净洗铅华迥不群，袈裟新换石榴裙。几回卖镜凌寒雪，何意开笼见白云。拨尽琵琶鸣晓磬，翻残贝叶惜回文。十年抱志今方遂，多少须眉得似君。不是流人泪亦横，夕阳荒草诉中情。自抛家国甘心死，窃比冰霜彻底清。玉麈柄边红粉净，孤鸾镜里白毫生。从今唤醒梨花梦，收拾残魂礼佛名。
李公赎陈氏为尼三首·其一
作者：释函可
朝代：明

学士行歌绩妇迎，惊回春梦起乡情。解将腰带文犀重，添得空门水月清。云鬓已随秋雾散，舞衣应逐雨花轻。翻怜冢畔青青草，不及红莲碛上生。
李公赎陈氏为尼三首·其三
作者：释函可
朝代：明

不是流人泪亦横，夕阳荒草诉中情。自抛家国甘心死，窃比冰霜彻底清。玉麈柄边红粉净，孤鸾镜里白毫生。从今唤醒梨花梦，收拾残魂礼佛名。